Tanam Jambang Dilarang Dari Sisi Islam Kecuali Untuk Tujuan Perubatan Penyakit

Gaya lelaki berjambang sudah menjadi trend kerana kelihatan lebih menarik dan tampan. Walau bagaimanapun, masih ada segelintir dalam kalangan kita yang tidak tahu hukum sekiranya mencipta jambang kaedah menanam dan bukan secara semulajadi.
Menerusi artikel terbaharu Pejabat Mufti Wilayah Persekutuan (PMWP) menegaskan bahawa mencipta jambang dengan kaedah menanam semata-mata ingin menjaga imej adalah dilarang dalam Islam.

Baca juga: Betul Ke Syaitan Masuk Rumah Yang Tak Tutup Pintu Ketika Waktu Maghrib?
TANAM JAMBANG DILARANG DARI SISI ISLAM

SOALAN:

Assalamualaikum. Sekarang ni saya nampak macam dah trend lelaki menanam jambang lebih lebih lagi mereka yang berkemampuan dan berpengaruh.  Persoalannya, apakah hukum menanam jambang?
JAWAPAN:
Mencipta jambang yang secara fitrah asalnya memang tidak tumbuh, kemudian menanam  jambang hanya semata – mata untuk kesempurnaan penampilan  imej bagi kaum lelaki adalah dilarang.
Ia hanya diharuskan bagi tujuan merawat penyakit atau menghilangkan aib akibat ditimpa penyakit, kemalangan, terbakar atau yang seumpamanya daripada perkara-perkara yang mengakibatkan jambangnya hilang, rosak atau cacat.

Dr. Soleh bin Muhamad al-Fawzan dalam kitabnya al-Jarahah al-Tajmiliyyah  memberi pandangan dalam beberapa keadaan berikut:
1. Keadaan janggut atau jambang lambat tumbuh secara semulajadi, maka tidak harus melebatkannya dengan cara menanam janggut/jambang:
– Maksud memelihara janggut atau jambang yang tumbuh seperti yang diperintahkan ialah membiarkan janggut tanpa mencukur atau memotongnya yang mana di dalamnya tiada perintah untuk melebatkan janggut dengan cara menanam. Oleh itu berdasarkan hujah ini, tidak disyariatkan untuk menambah-nambah mahupun melebatkan janggut atau jambang dengan apa – apa rawatan seperti menanam jambang. Bahkan proses menanam jambang lebih baik ditegah disebabkan kesan serta risiko rawatan.
– Proses menanam janggut/jambang tidak ada keperluan sehingga mengubah ciptaan Allah SWT yang hanya semata – mata untuk kesempurnaan penampilan imej wajah tertentu bagi kaum lelaki.  Justeru itu, tidak patut membenarkan sebarang perubahan ciptaan tersebut dengan terdedah pada risiko dan implikasi bahaya  rawatan dalam proses menanam jambang.
– Keadaan janggut yang tidak lebat mahupun gugur disebabkan sakit atau kemalangan, maka hal tersebut dibenarkan menanam janggut kerana termasuk dalam kategori merawat masalah serta menghilangkan kerosakan atau aib terutamanya apabila memberi implikasi kepada penampilan lelaki yang tampak cacat dengan syarat bagi tujuan pembedahan rawatan bukannya pembedahan kosmetik.
TAK BOLEH UBAH FITRAH ASAL & HANYA PERUBATAN

Mencipta jambang baru seolah-olah tidak menunjukkan keaslian penampilan wajah secara fitrah. Sesungguhnya fitrah asal penciptaan berdasarkan kehendak-Nya dan setiap penciptaan itu pasti mempunyai hikmah yang tersendiri berdasarkan firman Allah SWT:
لَقَدۡ خَلَقۡنَا ٱلۡإِنسَـٰنَ فِیۤ أَحۡسَنِ تَقۡوِیم
Maksudnya: “Sesungguhnya Kami telah menciptakan manusia dalam bentuk yang sebaik-baiknya (dan berkelengkapan sesuai dengan keadaannya.”
Doktor kecantikan dan perubatan yang pakar dalam dalam bidang tersebut dinasihatkan agar mengenal pasti pelanggan yang datang untuk menanam jambang.
Pakar hanya boleh menerima pelanggan yang menepati syarat-syarat yang telah ditetapkan oleh syarak, iaitu tujuan penyembuhan penyakit atau menghilangkan aib.
Sumber: Pejabat Mufti Wilayah Persekutuan


Ramai Yang Dah Buat Tapi Sebenarnya Ini Hukum Telan Air Mani Suami

Air mani adalah sejenis cecair yang keluar secara memancut dari zakar lelaki ketika mencapai tahap kemuncak syahwat. Antara persoalan yang sering menjadi tanda tanya pasangan berkahwin adalah hukum telan air mani suami.
Ini kerana ada segelintir pasangan yang menelan air mani suami dan beranggapan itu merupakan satu perkara biasa. Jadi, untuk menjawab persoalan anda, ikuti penerangan lanjut di bawah.

Baca juga: Hukum Makan Ikan Yang Sudah Dimasak Tetapi Masih Berdarah & Tak Dicuci
HUKUM TELAN AIR MANI SUAMI, BOLEH KE?

Imam al-Nawawi ada menyebut dalam kitabnya, terdapat dua pendapat mengenai hal ini. Pendapat yang sahih lagi masyhur adalah air mani tidak halal untuk dimakan atau ditelan kerana ia dianggap sebagai suatu yang menjijikan dan kotor.

Firman Allah SWT:
وَيُحَرِّمُ عَلَيْهِمُ الْخَبَائِثَ
Maksudnya: “Dan ia mengharamkan kepada mereka segala benda yang buruk.”
Imam Malik, Abu Hanifah, al-Auza‘i dan al-Thauri pula berpendapat bahawa air mani itu adalah najis kerana sudah bercampur dengan air lain seperti air mazi dan wadi.
Sebagai seorang Muslim, perbuatan ini juga dianggap bercanggah dengan hukum agama, budaya dan adab di dalam Islam kerana menyerupai perbuatan orang kafir.
Selain itu, terdapat sebuah riwayat daripada Ibn Umar R.Anhuma, Rasulullah SAW bersabda:
مَنْ تَشَبَّهَ بِقَوْمٍ فَهُوَ مِنْهُمْ
Maksudnya: “Sesiapa yang menyerupai sesuatu kaum, maka dia adalah dalam kalangan mereka.”
RISIKO KESIHATAN TELAN AIR MANI

Sekiranya anda ingin menelan air mani pasangan, disarankan agar suami menggunakan kondom untuk mengelakkan daripada sebarang masalah kesihatan.
Antara risiko menelan air mani pasangan adalah:
1. PENYAKIT KELAMIN
Risiko penyakit seperti HIV, hepatitis B dan C, herpes, syphilis dan chlamydia akan menjangkiti individu yang menelan air mani ketika melakukan seks oral.
2. RASA LOYA & MUNTAH
Air mani mempunyai kandungan protein yang tinggi boleh menyebabkan bau yang agak busuk dan memualkan.
3. SAKIT KEPALA & SELESEMA
Selain itu, perbuatan menelan air mani boleh menyebabkan anda sakit kepala dan selesema. Perkara ini berlaku kerana gejala psikosomatis buat mereka yang sebenarnya jijik terhadap sperma.
4. TRAUMA
Boleh mengakibat pasangan trauma jika tertelannya secara tidak sengaja ini kerana bau dan rasa air mani yang tidak sama dengan jangkaannya.
Semoga artikel ini dapat menjawab segala persoalan yang bermain di minda.
Baca juga: Sebelum Minta Cerai, Ini Cara Isteri Boleh Cuba Untuk Tegur Suami Kalau Tak Solat
Sumber: Maktabah Al-Bakri


Masjid Tersalah Melaungkan Azan Awal, Orang Ramai Diminta Check Waktu Solat Dengan Tepat

Insiden masjid tersalah melaungkan azan ketika bulan Ramadan adalah antara perkara yang sering dielakkan. Mana tidaknya, jika tersalah melaungkan azan, ramai juga dalam kalangan umat Islam di kawasan tersebut yang akan berbuka terlebih awal dan puasa tersebut perlu diganti. Kena periksa jam betul-betul supaya perkara macam ini dapat dielakkan!
MASJID TERSALAH LAUNG AZAN 3 MINIT AWAL
Terdapat satu perkongsian di laman Facebook dimana sebuah masjid memberi kenyataan kepada orang ramai bahawa mereka memohon maaf atas kesilapan melaungkan azan terlebih awal. Hal ini kerana berlaku masalah teknikal pada paparan digital waktu azan di masjid tersebut.

Justeru, mengikut penjelasan daripada Mufti Wilayah Persekutuan mengenai hukum terbuka puasa awal mengikut kepada azan yang dilaungkan di masjid, televisyen atau radio, orang ramai diminta untuk wajib qadha puasa pada hari tersebut kerana terbatal.

CHECK WAKTU SOLAT DENGAN TEPAT
Untuk mengelakkan keadaan sebegini berlaku lagi , orang ramai perlu lebih cakna bila masuknya waktu solat sekaligus waktu berbuka di kawasan masing – masing .Boleh semak di :- https://www.e-solat.gov.my/index.php?siteId=24&pageId=24

Ketepatan jam juga perlu diperhatikan .Pastikan jam anda semua mengikut waktu piawai Malaysia seperti yang tertera di :-
https://mst.sirim.my/index.php?small
Hari-hati dan jangan terburu-buru ketika hendak berbuka puasa tu ya. Pastikan anda periksa waktu terlebih dahulu.
Sumber: Muhammad Syafiq


Ibu Mengandung Kalau Nak Berpuasa Kena Tahu 7 Perkara Ini

Bulan Ramadhan penuh berkat menjelma lagi. Pada bulan inilah kita berlumba-lumba untuk mengerjakan ibadah dan amalan baik kerana ganjaran pahala yang berlipat ganda.
Berpuasa hukumnya wajib bagi setiap umat Islam yang sihat namun terdapat beberapa kelonggaran diberikan kepada yang uzur serta ibu mengandung. Kelonggaran ini diberikan bagi mengelakkan sebarang mudarat kepada kondisi kesihatan ibu dan anak dalam kandungan.

Kebanyakan ibu mengandung agak keliru sama ada untuk turut berpuasa atau tidak. Sebelum bercadang untuk berpuasa, para ibu perlu ambil kira beberapa faktor dan ikuti panduan seperti di bawah.
1. Pastikan Anda Tidak Tergolong Dalam Golongan Berisiko
Sebelum berhasrat untuk berpuasa, anda perlu mendapatkan nasihat daripada doktor terlebih dahulu. Menurut sebuah artikel dalam The Malaysian Medical Gazette, cabaran terutamanya berlaku pada 3 bulan pertama kandungan. Ini kerana ramai wanita mengandung yang cenderung kepada muntah yang berlebihan, keletihan, pedih ulu hati serta rasa mual yang keterlaluan.

Doktor akan memberi pandangan berdasarkan sejarah kehamilan yang lepas sama ada anda pernah mengalami kelahiran pra-matang atau masalah lain semasa kehamilan lepas. Doktor juga akan mengambil kira tahap kesihatan serta pengambilan ubat yang disyorkan.

Jika keadaan kesihatan anda kini dikhuatiri akan membahayakan anda dan anak dalam kandungan jika berpuasa, maka anda tidak digalakkan untuk berpuasa. Bagi yang tergolong dalam kategori berisiko juga, doktor akan menasihatkan anda untuk tidak berpuasa supaya anda dapat mematuhi pengambilan ubat secara berjadual bagi kesihatan anda dan bayi dalam kandungan.
Foto Kredit: soundvision.com
2. Banyakkan Berehat & Elak Cuaca Panas
Ibu mengandung perlu mendapatkan rehat secukupnya apatah lagi jika sedang berlapar dan dahaga. Elakkan daripada melakukan aktiviti berat bagi mengelakkan kepenatan. Atur semula rutin harian supaya anda masih dapat kekal bertenaga sehingga waktu berbuka puasa. Dapatkan pertolongan untuk menguruskan kerja-kerja di rumah.
Jika anda bekerja, berunding dengan majikan supaya dapat mengurangkan sedikit beban kerja agar puasa anda tidak terjejas. Elakkan daripada melakukan aktiviti luar pada cuaca panas untuk mengelakkan pitam.

3. Lewatkan Sahur, Ambil Makanan Bernutrisi Tinggi
Bersahur sangat penting lebih-lebih lagi untuk ibu mengandung. Pilih makanan berkhasiat dan lewatkan waktu bersahur agar dapat membantu memberi tenaga sepanjang hari di samping membuatkan diri rasa kenyang dengan lebih lama.
Amalkan makanan bernutrisi seperti oat, badam, karbohidrat kompleks, protein, sayur-sayuran dan buah-buahan supaya kesihatan anda dan tumbesaran kandungan terjamin. Makanan sebegini juga dapat memastikan sistem penghadaman berjalan dengan lancar.
Foto Kredit: vitals.lifehacker.com
4. Berbuka Berpada-pada
Memang banyak pilihan untuk berbuka pada bulan puasa ini. Namun, cuba elakkan makanan berminyak dan tinggi kalori. Pilih makanan yang lebih sihat dengan kandungan gula dan garam yang sedikit. Makan dengan perlahan-lahan untuk mengelakkan usus terkejut akibat makan terlalu cepat.
Makan terlalu banyak pada satu masa juga boleh membuatkan perut ibu mengandung rasa sebu atau senak sehingga boleh menyebabkan pedih ulu hati. Ibu mengandung dinasihatkan untuk makan dengan kerap tetapi dengan kuantiti yang sedikit. Pada waktu malam, makan snek berkhasiat seperti badam, yogurt atau buah-buahan segar.

5. Air Kosong Sangat Penting!
Semasa sahur dan berbuka, banyakkan minum air kosong. Cukupkan keperluan air sebanyak 8 gelas sehari supaya badan kekal hidrat.
Ibu mengandung juga biasa mengalami sembelit akibat kekurangan air dan makanan serat. Kandungan air yang mencukupi juga dapat menjamin sistem pencernaan lebih lancar.
Elakkan minum air berkafein seperti kopi dan teh kerana ia dapat mengakibatkan dehidrasi.

6. Amalkan Snek Sihat Di Sebelah Malam
Dalam tempoh yang tidak berpuasa iaitu di sebelah malam, ibu mengandung digalakkan untuk mengamalkan pengambilan makanan ringan yang sihat seperti buah-buahan, salad sayuran, kurma atau kekacang secara kerap. Ini adalah untuk memastikan anda mempunyai nutrien dos secukupnya.

7. Pentingkan Kualiti Kebersihan Makanan Yang Dibeli Di Luar
Di Bulan Ramadhan memang tekak selalu terliur nak makan macam-macam. Kalau boleh semua nak dicuba.
Jika anda membeli makanan di luar, pastikan memilih atau membeli makanan daripada penjual yang bersih untuk menghindarkan risiko keracunan makanan atau jangkitan yang boleh memudaratkan kehamilan.

Segera Berbuka & Berjumpa Doktor Jika Ada Tanda Bahaya
Mengandung bukanlah penghalang bagi seseorang untuk berpuasa namun, para ibu tidak boleh abaikan beberapa simptom yang mungkin menjadi tanda kepada masalah dalam kandungan.
Antara simptomnya ialah pergerakan kandungan terasa kurang, rasa sakit pada bahagian bawah tulang belakang atau semasa membuang air kecil.
Beberapa lagi situasi yang membolehkan para ibu untuk berbuka adalah apabila rasa ‘morning sickness’ yang teruk, mula rasa simptom “hyplogycemia” iaitu paras gula yang rendah dalam badan sehingga menyebabkan badan menggigil, pening, panas badan, dan berpandangan kabur.
Memang sayang bila hendak berbuka puasa, lebih-lebih lagi apabila waktu berbuka puasa hampir tiba. Akan tetapi, para ibu tidak sepatutnya meneruskan berpuasa jika keadaan kesihatan tidak mengizinkan ya!


Hukum ‘Tukar Pasangan Suka Sama Suka’, Suami Isteri Nusyuz

Kewujudan laman media sosial seperti Facebook dan Instagram sebenarnya sedikit sebanyak dapat membantu kita merapatkan hubungan sesama manusia. Bukan itu sahaja, buat anda yang jauh dari keluarga dan rakan-rakan pun masih boleh berinteraksi melalui laman sosial media ini. Namun, ada juga keburukannya dimana segelintir pihak menyalahgunakan platform ini dijadikan sebagai medan untuk melepaskan nafsu.
Baca juga: Terjumpa Group ‘Tukar Pasangan Suami Isteri’, Siap Offer Pasangan Sendiri!

HUKUM TUKAR PASANGAN SUKA SAMA SUKA, SUAMI ISTERI NUSYUZ

Terbaharu, tular di media sosial wujudnya ‘swinger group’ ataupun budaya bertukar pasangan antara suami isteri di Facebook untuk tujuan persetubuhan. Masyarakat Islam di Malaysia yang sangat cakna dengan isu ini mula memberikan pelbagai komentar dan pandangan. Perkara ini jelas dilihat bercanggah dengan pegangan amalan Islam. Justeru, Bayan Linnas kali ini akan mengupas isu “Tukar Pasangan Suka Sama Suka” menurut perspektif syarak.

Abu al-A’la al-Maududi menyebut di dalam kitabnya bahawa nusyuz bukan hanya berlaku di pihak isteri, malah berlaku juga di sebelah suami dan juga melalui kedua-duanya apabila timbulnya pengabaian dalam menunaikan tanggungjawab sebagai suami dan isteri )Rujuk: Huquq al-Zaujain, hlm 44)

Justeru dalam hal ini, suami telah membiarkan isteri terjebak ke lembah perzinaan bahkan isterinya juga ingin melakukan perkara mungkar yang dilarang oleh syarak.
Oleh hal demikian, suami seharusnya bertanggungjawab untuk menyelamatkan ahli keluarga daripada seksaan api neraka dengan membimbing mereka mentaati-Nya dan meninggalkan segala larangan-Nya. Firman Allah SWT:
يَٰٓأَيُّهَا ٱلَّذِينَ ءَامَنُواْ قُوٓاْ أَنفُسَكُمۡ وَأَهۡلِيكُمۡ نَارا وَقُودُهَا ٱلنَّاسُ وَٱلۡحِجَارَةُ عَلَيۡهَا مَلَٰٓئِكَةٌ غِلَاظ شِدَاد لَّا يَعۡصُونَ ٱللَّهَ مَآ أَمَرَهُمۡ وَيَفۡعَلُونَ مَا يُؤۡمَرُونَ
Maksudnya: “Wahai orang-orang yang beriman! Peliharalah diri kamu dan keluarga kamu dari neraka yang bahan-bahan bakarannya: manusia dan batu (berhala); neraka itu dijaga dan dikawal oleh malaikat-malaikat yang keras kasar (layanannya); mereka tidak menderhaka kepada Allah dalam segala yang diperintahkanNy kepada mereka, dan mereka pula tetap melakukan segala yang diperintahkan.”-Surah al-Tahrim (6)
LARANGAN ZINA DAN KEROSAKANNYA

Tukar pasangan suka sama suka adalah suatu perkara yang bercanggah dengan moral dan etika Islam. Hal ini disebabkan Islam menggariskan peraturan dan tatacara tertentu dalam perhubungan manusia. Islam menghalalkan persetubuhan lelaki dan wanita tetapi mestilah melalui cara yang dibenarkan oleh syarak iaitu perkahwinan. Perbuatan tukar pasangan suka sama suka ini adalah suatu bentuk zina yang sangat dikeji. Hal ini berdasarkan firman Allah SWT:
وَلَا تَقْرَبُوا الزِّنَا إنَّهُ كَانَ فَاحِشَةً وَسَاءَ سَبِيلًا
Maksudnya: “Dan janganlah kamu menghampiri zina, sesungguhnya ia adalah suatu yang keji dan seburuk-buruk jalan”.-Surah al-Isra’ (32)
Para ulama bersepakat menyatakan zina termasuk dalam kategori dosa besar. Bahkan zina adalah suatu perbuatan yang berkait rapat dengan kesempurnaan dan kelemahan iman seseorang. Seseorang tidak akan berzina dalam keadaan sempurna imannya.
Selain itu, Nabi SAW mengingatkan kita bahawa zina membawa keburukan yang besar kepada seseorang sama ada di dunia dan di akhirat. Orang yang berzina akan dihilangkan kemuliaan dirinya, dipendekkan umurnya serta mewarisi kefakiran ketika di dunia. Manakala di akhirat pula dia mendapat kemurkaan Allah, hisab yang buruk serta mendapat azab api neraka (Rujuk: Tafsir al-Maraghi, hlm. 69).[3] Imam Ato’ di dalam tafsirnya menyebutkan antara sifat neraka jahanam ialah ia mempunyai bau yang sangat busuk dan bau itu berasal daripada kemaluan penzina (Rujuk: al-Zawajir ‘an Iqtiraf al-Kabair, 2/158).[4]

Oleh yang demikian isu tukar pasangan suka sama suka termasuk dalam perbuatan zina yang sangat dikeji oleh agama apatah lagi sekiranya dilakukan oleh suami atau isteri seseorang. Zina bukan hanya membawa kerosakan kepada diri tetapi ia turut membawa kerosakan yang besar kepada institusi keluarga dan sistem sosial masyarakat. Nabi SAW turut mengingatkan berkenaan hal ini di dalam hadisnya:
مَا ظَهَرَ فِي قَوْمٍ الزِّنَا وَالرِّبَا إلَّا أَحَلُّوا بِأَنْفُسِهِمْ عَذَابَ اللَّهِ
Maksudnya: “Tidaklah berleluasa perbuatan zina dan riba di dalam suatu kaum melainkan mereka membenarkan azab Allah (turun ke atas mereka)”- Riwayat al-Tabrani (462) dan al-Hakim (2261)
Hal ini turut dibuktikan melalui kajian saintifik moden yang menyatakan bahawa mereka yang terlibat dengan seks bebas atau sering bertukar pasangan terdedah kepada beberapa penyakit kelamin seperti aids.
Sumber: Mufti Wilayah Persekutuan


Hukum Pakai Topi Santa Claus & Perhiasan Hari Krismas Ramai Terlepas Pandang,Ini Jawapan Mufti WP

Nampaknya, sambutan Hari Krismas yang jatuh pada tanggal 25 Disember setiap tahun sudah dekat. Ramai dalam kalangan kita terutama sekali yang beragama Kristian tengah bersiap-siap segala perhiasan untuk menyambut perayaan ini. Namun, dalam kita tidak sedar, bagi anda yang beragama Islam terdapat beberapa ketidakperluan sebenarnya dalam menyambut perayaan ini.
Mungkin ada dalam kalangan kita yang menyertai sambutan perayaan yang diacarakan di pejabat mahupun rakan-rakan dan turut memakai perhiasan yang berkaitan Krismas. Boleh ke tidak?

BOLEH KE PAKAI TOPI SANTA CLAUS?

Soalan :
Assalamualaikum ustaz. Saya ada satu persoalan yang menjadi kemusykilan sehingga hari ini. Memandangkan umat Kristian akan menyambut sambutan Hari Krismas pada masa terdekat ini, apakah hukum orang Islam memakai memakai topi Santa Claus atau apa-apa perhiasan berkaitan krismas. Saya lihat di sebuah pejabat yang mana tiada pun orang Kristian, semua stafnya adalah orang Islam tapi ada yang memakai topi Santa Claus hingga ada yang meletakkan pokok krismas di pejabat mereka. Adakah ianya dibolehkan?. Mohon pencerahan ustaz.

Ringkasan jawapan :
Pemakaian topi santau claus atau apa sahaja perhiasan dan pakaian yang berkaitan dengan Hari Krismas termasuk meletakkan pokok Krismas adalah tidak dibenarkan. Tidak ada keperluan untuk memakainya kerana pemakaian atau perhiasan tersebut seakan-akan menunjukkan pengiktirafan terhadap perayaan tersebut. Jika ada jemputan maka ianya terhad kepada kadar yang diperlukan seperti jamuan makan. Itu pun adalah sebagai tanda menjaga hubungan baik bukannya mengiktiraf kepercayaan dan perayaan mereka

Huraian jawapan :
Secara umumnya, umat Kristian akan menyambut sambutan hari Krismas pada 25 Disember. Walaupun tarikh sambutan ini menjadi perdebatan dari kalangan Kristian Ortodoks dan Katolik, namun sambutan ini pada asasnya adalah sebagai satu perayaan sempena kelahiran Nabi Isa atau Jesus menurut mereka.[1]
Tidak dapat dinafikan bahawa Allah ﷻ menciptakan manusia dengan pelbagai bangsa dan agama agar manusia boleh saling mengenali dan memahami. Ini berdasarkan firman Allah ﷻ dalam Al-Quran :
يَا أَيُّهَا النَّاسُ إِنَّا خَلَقْنَاكُم مِّن ذَكَرٍ وَأُنثَىٰ وَجَعَلْنَاكُمْ شُعُوبًا وَقَبَائِلَ لِتَعَارَفُوا
Maksudnya : “Wahai umat manusia! Sesungguhnya Kami telah menciptakan kamu dari lelaki dan perempuan, dan Kami telah menjadikan kamu berbagai bangsa dan bersuku puak, supaya kamu berkenal-kenalan (dan beramah mesra antara satu dengan yang lain).”[2]
Sheikh Mustafa Al-Maraghi menyebut :
أي للتعارف لا للتناكر، واللمز والسخرية والغيبة تفضى إلى ذلك
“ Iaitu untuk saling mengenali, bukannya untuk saling memungkiri. Celaan, ejekan dan umpatan boleh membawa kepda perpecahan.”[3]
Inilah asas fiqh Ta’ayush atau fiqh co-existence atau fiqh berkenaan kewujudan bersama. Lebih-lebih lagi kita hidup bersama penganut agama yang lain. Namun begitu, asas ini hanya terhad kepada hubungan kemanusiaan agar saling menghormati dan memahami antara satu sama lain.Seorang Muslim tidak boleh sama sekali atas nama Fiqh Ta’ayush melibatkan diri apatah lagi mengiktiraf apa-apa perkara yang melibatkan akidah agama lain. Ini berdasarkan prinsip yang telah dinyatakan oleh Allah ﷻ :
لَكُمْ دِينُكُمْ وَلِيَ دِينِ
Maksudnya : “Bagi kamu agama kamu, dan bagiku agamaku.”[4]
KETAHUI SEJARAH SAMBUTAN HARI KRISMAS

Sebelum menjawab persoalan yang dikemukakan, perlu kita ketahui berkenaan sejarah simbol-simbol atau perhiasan yang digunakan dalam sambutan Hari Krismas. Bagi topi Krismas ianya sinomim dengan figura yang amat terkenal iaitu Santa Claus. Ada yang mengatakan bahawa santa claus adalah Saint Nicholas seorang tokoh paderi Kristian yang amat terkenal yang mana beliau dikatakan suka memberikan hadiah dan duit kepada masyarakat.[5] Gambaran Santa Claus yang memakai pakaian merah dan topi hanya muncul pada tahun 1881, yang mana ianya dilakarkan oleh Thomas Nest.[6]
Bagi pokok krismas ia mempunyai sejarah yang begitu panjang. Kebanyakannya menggunakan bentuk pokok Cemara Malar Hijau (Evergreen Fir Tree). Pokok ini sebenarnya digunakan bagi merayakan perayaan musim sejuk jauh sebelum munculnya Kristian. Sebagai contoh, bagi penduduk Rom, mereka akan menggunakan pokok ini sempena perayaan Saturnlia. Begitu juga, penduduk Mesir Purba menggunakannya untuk menyembah Tuhan Ra. Pokok ini kemudiannya dibawa oleh penduduk Jerman pada kurun ke 16 di mana penganut Kristian akan membawanya ke rumah mereka dan menghias pokok tersebut. Martin Luther, pengasas mazhab Protestan juga membawa pembaharuan dengan meletakkan juga hiasan lilin pada pokok tersebut.[7]Sehingga hari ini ianya menjadi simbol Kristian kerana bentuk segi tiganya melambangkan konsep Triniti yang dianuti oleh Umat Kristian.[8]
Kembali kepada persoalan yang dikemukakan, secara asasnya, seorang Muslim tidak dibenarkan untuk meniru atau memakai apa sahaja simbol atau pakaian yang mempunyai kaitan dengan agama lain. Ini berdasarkan hadith yang diriwayatkan oleh Ibn Umar bahawa Rasulullah ﷺ bersabda :
مَنْ تَشَبَّهَ بِقَوْمٍ فَهُوَ مِنْهُمْ
Maksudnya : “Sesiapa yang menyerupai satu kaum maka dia termasuk dari kalangan mereka.”[9]
Dalam riwayat yang lain Nabi SAW bersabda :
لَيْسَ مِنَّا مَنْ تَشَبَّهَ بِغَيْرِنَا، لَا تَشَبَّهُوا بِاليَهُودِ وَلَا بِالنَّصَارَى،
Maksudnya : “Bukan dari kalangan kami orang yang menyerupai selain dari kami. Jangan kalian menyerupai Yahudi dan Nasrani.”[10]
Sheikh Muhammad Abdurrahman Al-Mubarakfuri menyebut :
قَوْلُهُ (لَيْسَ مِنَّا) أَيْ من أهل طريقتنا ومراعي مُتَابَعَتَنَا (مَنْ تَشَبَّهَ بِغَيْرِنَا) أَيْ مِنْ غَيْرِ أهل ملتنا
“Sabda Nabi ‘bukan dari kalangan kami’ iaitu bukan dari golongan kami dan yang mengikut jalan kami. ‘Sesiapa yang menyerupai selain dari kami’ iaitu yang bukan dari kalangan agama kami.”[11]
Sheikh Zakariyya Al-Ansari menyebut :
وَلَا إنْ شَدَّ الزُّنَّارَ عَلَى وَسَطِهِ أَوْ وَضَعَ قَلَنْسُوَةِ الْمَجُوسِ عَلَى رَأْسِهِ
“Tidak boleh mengetatkan Zunnar (tali pinggang yang menjadi lambang zimmi) di tengah-tengah pinggang atau meletakkan qalansawah (kain) Majusi di atas kepalanya.”[12]
Jika memakai pakaian yang menjadi syi’ar agama lain sudah dianggap sebagai tasyabbuh (penyerupaan) apatah lagi jika ianya melibatkan perhiasan yang menjadi lambang sesuatu perayaan.
Ketika membincangkan hukum memakai kain tayalisah (selendang) ketika hadir solat Jumaat, Ibn Hajar Al-Haitami menyebut :
فَإِنَّمَا أَرَادَ قِسْمَهُ الثَّانِيَ بِأَنْوَاعِهِ الْمُتَّفَقِ عَلَى كَرَاهَةِ جَمِيعِهَا وَأَنَّهَا مِنْ شِعَارِ الْيَهُودِ أَوْ النَّصَارَى وَلِأَجْلِ ذَلِكَ كَانَ الْأَصَحُّ أَنَّ إنْكَارَ أَنَسٍ عَلَى قَوْمٍ حَضَرُوا الْجُمُعَةَ مُتَطَيْلِسِينَ إنَّمَا هُوَ لِكَوْنِ طَيَالِسَتِهِمْ مُقَوَّرَةً كَطَيَالِسَةِ الْيَهُودِ وَكَذَا طَيَالِسَةُ الْيَهُودِ السَّبْعِينَ أَلْفًا الَّذِينَ مَعَ الدَّجَّالِ فَهِيَ مُقَوَّرَةٌ أَيْضًا كَمَا يُصَرِّحُ بِهِ حَدِيثٌ رَوَاهُ أَحْمَدُ،
“Yang sebenarnya yang dikehendaki pada bahagian kedua yang mana ianya adalah hukum yang sepakat tentang pengharaman memakai kain tayalisah. Ini kerana ianya merupakan syiar bagi orang Yahudi atau Nasrani. Justeru itu, yang paling Sahih bahawa Anas tidak setuju terhadap satu golongan yang mana mereka menghadiri Solat Jumaat dengan memakai kain Tayalisah adalah kerana kain selendang yang dipakai mereka itu ada lubang bulat yang kecil seperti mana kain selendang Yahudo. Begitu juga ianya menyerupai kain selendang yang dipakai oleh 70 ribu orang Yahudi yang datang bersama Dajjal yang mana kain tersebut juga ada lubang bulat yang kecol seperti mana yang dijelaskan dalam hadith yang diriwayatkan oleh Imam Ahmad.”[13]
Melalui penjelasan Imam Ibn Hajar Al-Haitami ini, dapat kita fahami pengharaman menyerupai terjadi jika pemakaian atau perhiasan tersebut ada kaitan dengan syiar atau simbol agama lain. Ini juga adalah berdasarkan tafsiran yang dilakukan oleh para Ulama terhadap ayat :
وَالَّذِينَ لَا يَشْهَدُونَ الزُّورَ وَإِذَا مَرُّوا بِاللَّغْوِ مَرُّوا كِرَامًا
Maksudnya : “Dan mereka (yang diredhai Allah itu ialah orang-orang) yang tidak menghadiri tempat-tempat melakukan perkara-perkara yang dilarang, dan apabila mereka bertembung dengan sesuatu yang sia-sia, mereka melaluinya dengan cara membersihkan diri daripadanya.”[14]
Imam Al-Qurtubi menyebutkan beberapa pandangan ahli tafsir berkenaan ayat ini. Antaranya :
وَفِي رِوَايَةٍ عَنِ ابْنِ عَبَّاسٍ أَنَّهُ أَعْيَادُ الْمُشْرِكِينَ.
“Dalam riwayat Ibn Abbas menyebut bahawa Al-Zur adalah perayaan-perayaan orang Musyrik.”[15]
TIDAK DIBENARKAN JIKA TIADA KEPERLUAN

Oleh itu, dalam isu ini, kami melihat bahawa pemakaian topi santa claus dan meletakkan pokok krismas adalah tidak dibenarkan jika tiada keperluan.Ini kerana ianya merupakan lambang atau simbol yang sinonim dengan perayaan Hari Krismas. Apatahlagi jika di pejabat atau tempat itu mempunyai jumlah orang Islam yang lebih ramai.
Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-68 yang bersidang pada 12 April 2005 telah membincangkan Garis Panduan Orang Islam Turut Merayakan Hari Kebesaran Agama Orang Bukan Islam[16]. Muzakarah telah memutuskan beberapa perkara. Antaranya :
Majlis tersebut tidak disertakan dengan perbuatan yang bertentangan dengan syarak: “Bertentangan dengan akidah Islam” ialah sesuatu perkara, perbuatan, perkataan atau Keadaan yang jika dilakukan menyebabkan tercemarnya akidah umat Islam. Contohnya:
-Menyertakan simbol-simbol agama seperti salib, memasang lampu, lilin, pokok krismas dan sebagainya
-Menyanyikan lagu-lagu bercirikan agama;
-Meletakkan apa-apa tanda bercirikan agama pada dahi, atau tanda-tanda lain pada anggota tubuh;
-Memberikan ucapan atau isyarat yang berbentuk pujian kepada agama orang bukan Islam;
-Tunduk atau melakukan perbuatan seolah-olah menghormati upacara agama orang bukan Islam.
-Maksud “bertentangan dengan syarak” ialah sesuatu perkara, perbuatan, perkataan atau keadaan yang jika dilakukan akan bertentangan dengan ajaran Islam yang diamalkan oleh masyarakat Islam. Contohnya:
-Memakai pakaian berwarna merah seperti santa claus atau pakaian lain yang melambangkan agama;
-Menghidangkan minuman atau makanan yang memabukkan dan seumpamanya;
-Mengadakan bunyi-bunyian atau hiasan seperti loceng gereja, pokok krismas, kuil atau memecah kelapa;
-Mengadakan acara yang berunsur perjudian, penyembahan, pemujaan, khurafat dan sebagainya
Kesimpulannya, pemakaian topi santa claus atau apa sahaja perhiasan dan pakaian yang berkaitan dengan Hari Krismas termasuk meletakkan pokok Krismas adalah tidak dibenarkan.Tidak ada keperluan untuk memakainya kerana pemakaian atau perhiasan tersebut seakan-akan menunjukkan pengiktirafan terhadap perayaan tersebut. Jika ada jemputan maka ianya terhad kepada kadar yang diperlukan seperti jamuan makan. Itu pun adalah sebagai tanda menjaga hubungan baik bukannya mengiktiraf kepercayaan dan perayaan mereka.
Bagi isu mengucapkan ucapan merry Christmas kami telah ulas dalam ruangan artikel Tahkik Al-Masail siri ke 7: HUKUM MENGUCAPKAN “MERRY CHRISTMAS” KEPADA MEREKA YANG BERAGAMA KRISTIAN. Semoga Allah memelihara kita semua. Wallahu’alam.
Sumber: Pejabat Mufti Wilayah Persekutuan


Tengok Baki Terendah, Ini Cara Nak Tahu Sama Ada Wang Simpanan Kita Wajib Dizakatkan

“Alhamdulillah, tahun lepas dapat menabung lebih sikit. Rasanya kalau wang simpanan dah cukup setahun ni dah kena zakat kan? Berapa banyak yang kena zakat? Macam mana cara kira zakat simpanan ni?”
Antara persoalan yang selalu berlegar di fikiran kita berkaitan zakat ini contohnya – Jenis wang simpanan bagaimana yang kena zakat? Berapa nilai atau jumlah simpanan yang wajib dikenakan zakat? Kalau duit simpanan ada dalam beberapa akaun berlainan macam mana? Dan kalau asyik keluar masuk tu kena zakat juga ke?

Jadi, untuk menjawab beberapa persoalan ini, jom kita ketahui serba sedikit tentang zakat wang simpanan dan cara untuk mengiranya. Sebenarnya mudah saja. Yang penting, fahamkan beberapa perkara asas ini.
Hukum Zakat Wang Simpanan
Wang yang disimpan di dalam akaun simpanan serta lain-lain bentuk simpanan di bank atau mana-mana institusi kewangan WAJIB dizakatkan apabila memenuhi syarat-syaratnya.

Dalil yang merujuk kepada hukum ini adalah:

“Tiada wajib atas engkau sesuatu (pada emas) sehingga engkau memiliki 20 dinar (bersamaan 85 gram). Apabila ada pada engkau 20 dinar dan cukup haul, maka wajiblah zakat padanya 1/2 dinar (2.5%) Maka jika lebih dari 20 dinar, hendaklah dihisab menurut lebihannya itu 2.5% daripada keseluruhannya.” (Riwayat Abu Daud)
Maksudnya wang yang terdaat dalam akaun bank biasa seperti Maybank, CIMB, atau pelaburan ASB, ASN, KWSP dan sebagainya perlu dizakatkan jika memenuhi syaratnya.
*Tapi KWSP kena cerita lain kali sebab lain sikit cara zakatnya.
Syarat Wajib Zakat Wang Simpanan
Jadi, apakah syarat yang menyebabkan wang simpanan kita wajib atau tidak dikeluarkan zakat?
Ada 2 syaratnya iaitu:

Cukup nisab (*bersamaan nilai simpanan sebanyak 85 gram emas mengikut harga semasa)
Cukup haul (cukup tempoh setahun disimpan ).

Cara nisab ini dikira adalah bersandarkan kepada nilai 85 gram harga emas semasa. Kadar nisab ini juga biasanya berbeza sedikit mengikut negeri, macam kadar zakat fitrah jugalahkan, ada negeri yang lain- sikit kadarnya. Tapi ia taklah jauh beza. Boleh check di laman web pusat zakat negeri masing-masing.
Contohnya, kadar nisab terkini untuk negeri Selangor tahun 2019 adalah bersamaan RM13,490. Maksudnya, kalau wang simpanan kita dalam akaun tu menyamai RM13,490 atau melebihi nilai nisab tu, barulah ia wajib dizakatkan.
Kalau tak cukup atau tak menyamai nilai RM13,490 tu, maksudnya tak wajiblah untuk dizakatkan.
Faham kan?
Kadar nisab di negeri Pulau Pinang
Kadar nisab di Selangor
Cara Kira Zakat Wang Simpanan
Cara kira zakat simpanan ni mudah saja. Kadar zakatnya adalah 2.5% daripada baki terendah yang ada di dalam simpanan berkenaan setelah cukup setahun.
Langkah-langkah Pengiraan Zakat Wang Simpanan
• Tentukan tarikh bermulanya jumlah simpanan yang mencukupi nisab. Itulah tarikh bermulanya haul.
• Pastikan jumlah simpanan tidak kurang dari jumlah nisab di sepanjang tempoh haul (setahun) tersebut.
• Dapatkan jumlah baki terendah dalam haul tersebut yang melebihi nisab.
• Buat tolakan jika ada wang faedah (riba) atas sesuatu simpanan.
• Bandingkan jumlah baki terendah simpanan ini dengan nisab akhir haul. Jika jumlah ini menyamai atau melebihi dari nisab tersebut, maka wajiblah dikeluarkan zakat sebanyak 2.5% (jumlah baki terendah x 2.5%).
Senarai pusat zakat yang boleh dibayar melalui Maybank2u
Contoh Pengiraan Zakat Wang Simpanan
Untuk lebih faham macam mana nak kira zakat wang simpanan ni, ada beberapa situasi biasa yang mudah untuk kita sesuaikan dengan situasi masing-masing.
Contohnya kalau simpanan jenis tetap, simpanan asyik keluar masuk, atau simpanan yang terdapat pada beberapa akaun.
1. Cara Kira Zakat Untuk Akaun Simpanan Tetap
Tarikh: 01.01.2018
Simpanan: RM15,000
Tarikh: 31.01.2019
Simpanan: RM15,500
Zakat yang wajib dikeluarkan:
RM15,000 (baki terendah) x 2.5 % = RM375
2. Cara Kira Zakat Untuk Akaun Simpanan Tidak Tetap
Tarikh: 01.01.2018
Masuk: RM20,000
Keluar: –
Baki: RM20,000
Tarikh: 04.01.2018
Masuk: –
Keluar: RM1,000
Baki: RM19,000
Tarikh: 08.06.2018
Masuk: RM1,000
Keluar: –
Baki: RM20,000
Tarikh: 15.08.2018
Masuk: –
Keluar: RM2,000
Baki: RM18,000
Tarikh: 31.12.2018
Masuk: RM400
Keluar: –
Baki: RM18,400
Zakat yang wajib dikeluarkan:
RM18,000 (baki terendah) x 2.5% = RM 450
3. Cara Kira Zakat Untuk Beberapa Akaun
Untuk menentukan baki terendah, semua jumlah wang simpanan dalam akaun-akaun simpanan tersebut perlu disatukan. Biarpun pendeposit mempunyai pelbagai akaun simpanan, tetapi pada hakikatnya pendeposit mempunyai satu simpanan sahaja.
Jika simpanan dalam salah satu akaun sudah mencukupi atau melebihi nisab (nilai 85 gram emas), maka simpanan di dalam buku-buku lain, walaupun kurang dari nisab, wajib dikenakan zakat.
Contohnya:
Baki terendah simpanan di Bank ‘A’ berjumlah RM14,000.00 dan di dalam akaun Bank ‘B’ berjumlah RM800.00, maka kedua-dua akaun tersebut adalah wajib zakat.
RM14,000.00 + RM800.00 x 2.5% = RM370.00 zakat.
Zakat hanya dibayar setahun sekali. Jika pemilikan kita berterusan, zakat simpanan wajib dkeluarkan untuk tahun berikutnya.
4. Zakat Wang Simpanan Dalam Akaun Patuh Syariah
Bagi anda yang menyimpan dalam akaun bank patuh syariah, anda boleh semak sama ada mereka ada prosedur untuk zakatkan sebahagian wang kita apabila cukup syaratnya.
Contohnya kalau anda menyimpan dalam Tabung Haji, anda dah tak perlu nak risau untuk keluarkan zakat simpanan sebab Tabung Haji dah siap-siap keluarkan zakat simpanan untuk kita.

Zakat Akan Menyuburkan Harta
Mudah kan cara nak kira zakat ni sebenarnya? Kalau nak bayar nanti, pilihlah sama ada nak pergi terus ke Pusat Zakat atau guna online banking pun boleh.
Percayalah, mengeluarkan zakat adalah satu cara meraih rezeki dan mencapai keberkatan hidup. Jangan takut simpanan kita berkurang sebab Allah Yang Maha Kaya berkuasa memberi dan menarik balik apa-apa nikmat yang Dia pinjamkan pada kita.
Mungkin kita tak sedar, sihat juga satu nikmat, ketenangan jiwa satu nikmat, anak-anak kita berjaya dalam hidup juga satu rezeki, harta kita Allah lindung dan selamat tidak dicuri pun satu rahmat, kereta jenis lama tapi jarang rosak, keluarga ramai tapi jarang sakit, cukup makan, cukup pakai dan pelbagai nikmat lagi. Inilah nikmat keberkatan yang kita semua mungkin tak nampak tetapi sudah lama kita nikmati tanpa kita sedari.
Firman Allah s.w.t yang bermaksud:
Bandingan (sedekah/zakat) orang-orang yang membelanjakan hartanya pada jalan Allah, ialah sama seperti sebiji benih yang tumbuh menumbuhkan 7 tangkai tiap-tiap satu tangkai itu pula mengandungi 100 biji dan (ingatlah), Allah akan melipatgandakan pahala bagi sesiapa yang dikehendakiNya dan Allah Maha Luas (rahmat) kurnia-Nya, lagi Meliputi ilmu pengetahuan-Nya. – (Surah al-Baqarah: Ayat 261)
Diharapkan dengan perkongsian ini lebih ramai dapat faham tentang zakat wang simpanan. Jadi, jom berzakat!
Sumber rujukan: Pusat Zakat Pulau Pinang, Pusat Zakat Negeri Sembilan, Pusat Pungutan Zakat Wilayah Persekutuan PPZ MAIWP


i-Citra KWSP: Cara Permohonan & Semakan Status Kelulusan

Berikutan pengumuman oleh YAB Perdana Menteri Malaysia, Kumpulan Wang Simpanan Pekerja (KWSP) menyokong inisiatif Kerajaan untuk membantu rakyat Malaysia yang terjejas akibat pandemik dengan memperkenalkan kemudahan pengeluaran i-Citra untuk membantu ahli KWSP mendepani cabaran kesan daripada Perintah Kawalan Pergerakan (PKP) dalam jangka masa pendek.
i-Citra diperkenalkan sebagai inisiatif bagi membantu ahli menghadapi cabaran dan diusahakan setelah dipertimbangkan dengan teliti cara terbaik untuk membantu ahli yang terjejas sekaligus berpegang kepada mandat KWSP.

Walaupun KWSP tetap komited untuk membantu melindungi dana persaraan ahli, KWSP maklum perlunya keseimbangan bagi keperluan semasa dengan simpanan masa depan dan kemudahan sementara bagi membantu ahli dalam menghadapi pandemik ini.
Terkini, KWSP mengumumkan bahawa permohonan pengeluaran i-Citra telah diawalkan 3 hari iaitu 12 Julai, berbanding tarikh asal yang dijadualkan pada 15 Julai.

Di sini kami kongsikan info terkini tentang permohonan dan syarat-syarat membuat pengeluaran i-Citra untuk makluman bersama.
Apakah i-Citra KWSP?
Pengeluaran i-Citra diperkenalkan untuk memberi kemudahan kewangan tambahan kepada ahli yang terkesan akibat PKP bagi memenuhi keperluan asas untuk kelangsungan hidup mereka.
Semua ahli di bawah umur 55 tahun layak untuk memohon i-Citra, yang membolehkan mereka mengeluarkan sehingga maksimum RM5,000 tertakluk kepada jumlah baki di kedua-dua Akaun 1 dan 2.
Bayaran sebanyak RM1000 sebulan untuk tempoh sehingga 5 bulan tertakluk kepada baki simpanan atau minimum RM50.

Syarat Kelayakan

Ahli KWSP yang berumur 55 tahun ke bawah, termasuk bukan warganegara dan pemastautin tetap; dan;
Mempunyai jumlah simpanan sekurang-kurangnya RM150 dalam Akaun KWSP pada tarikh permohonan.

Jumlah / Amaun Pengeluaran Yang Boleh Dikeluarkan
Jumlah pengeluaran yang diluluskan akan dibayar untuk tempoh sehingga lima bulan dengan bayaran bulanan sebanyak RM1000 sebulan tertakluk kepada baki simpanan atau minimum RM50.
Berikut syarat terperinci:

Amaun kelayakan pengeluaran adalah sehingga maksimum RM5,000.
Bayaran bulanan akan dibuat sehingga lima (5) bulan.
Bayaran yang ditetapkan adalah RM1,000 sebulan atau tertakluk kepada jumlah baki simpanan.
Bayaran minimum adalah RM50
Meninggalkan baki sekurang-kurangnya RM100 dalam Akaun 1
Amaun kelayakan pengeluaran adalah berdasarkan jumlah simpanan ahli pada tarikh permohonan diproses setelah ditolak bayaran i-Sinar yang akan datang (jika ada)

Tarikh Permohonan
Permohonan boleh dibuat mulai 12 Julai 2021 hingga 30 September 2021.
Cara Permohonan i-Citra KWSP
Ahli boleh mula memohon kemudahan tersebut di portal dalam talian i-Citra di icitra.kwsp.gov.my mulai 12 Julai 2021, dengan pembayaran pertama dijangka akan dikreditkan dalam akaun ahli pada bulan Ogos 2021.
Nombor telefon bimbit yang telah dikemas kini untuk menerima Transaction Authorisation Code (TAC) dan akaun bank peribadi aktif diperlukan untuk memudahkan proses permohonan.
Rujuk cara permohonan seperti berikut:

Layari icitra.kwsp.gov.my
Isikan Nombor MyKad / MyPR dan Nombor Telefon Bimbit.
Tekan TERUSKAN dan sahkan identiti anda melalui pengesahan Nombor OTP atau Soalan Keselamatan.
Tentukan amaun pilihan.
Tekan TERUSKAN.
Lengkapkan Maklumat Pemohon, Maklumat Pembayaran dan kaji selidik. Tekan TERUSKAN.
Semak semua maklumat dan tekan ‘tick’ pada kotak kecil sebelum tekan HANTAR. Selesai.

Tarikh Pembayaran Dibuat
Bayaran sebanyak RM1000 sebulan untuk tempoh sehingga 5 bulan tertakluk kepada baki simpanan atau minimum RM50.
Bayaran bagi permohonan yang dibuat pada bulan Julai dijangka dibayar bermula bulan Ogos 2021.
Kaedah Pembayaran
Menurut KWSP, bayaran i-Citra akan menggunakan simpanan dalam akaun 2 terlebih dahulu dan sekiranya tidak mencukupi, simpanan dalam akaun 1 pula akan digunakan.
Memetik contoh yang diketengahkan bagi seseorang yang tidak bekerja dan mempunyai simpananRM5,150 dalam akaun 2, simpanan itu akan digunakan untuk pengeluaran i-Citra sebanyak RM5,000.

Semakan Status Permohonan i-Citra KWSP
Semakan status permohonan anda boleh dibuat mulai 16 Julai 2021 melalui laman web KWSP.
Sila ikuti langkah berikut untuk membuat semakan:

Layari laman web i-citra KWSP di pautan berikut: https://icitra.kwsp.gov.my/
Sila isikan nombor MyKad dan nombor telefon bimbit yang telah didaftarkan semasa permohonan tempoh hari.
Tekan butang Semak Status
Status permohonan anda akan dipaparkan.

NOTA: Status permohonan anda akan dikemaskini dari semasa ke semasa. Sila semak semula sekiranya status anda masih belum dipaparkan.

Jika diluluskan, bayaran akan dibuat mulai Ogos 2021.
Maklumat Lanjut
Untuk maklumat lebih lanjut, ahli boleh merujuk laman web KWSP di https://www.kwsp.gov.my/ms/i-citra, atau menghubungi Hotline i-Citra di talian 03-8922 4848.


KWSP Perkenal i-Sayang, Suami Boleh Carum 2% Untuk Isteri…Macam Ni Baru Sayang!

Berita baik untuk para isteri di Malaysia apabila suami yang merupakan pencarum Kumpulan Wang Simpanan Pekerja (KWSP) kini boleh memindahkan dua peratus daripada caruman bulanan mereka kepada akaun isteri melalui kemudahan i-Sayang.
Ini bermakna, setiap bulan suami akan mencarum sebanyak sembilan peratus dengan baki dua peratus lagi dipindahkan kepada akaun isteri! Wah wah boleh tahan seronok juga dapat simpanan asing macam ni kan?

KWSP PERKENAL i-SAYANG, SUAMI BOLEH CARUM 2% KE AKAUN ISTERI

Ketua Pegawai Eksekutif KWSP, Datuk Seri Amir Hamzah Azizan, berkata kemudahan terbaharu itu adalah hasil kerjasama dengan Kementerian Pembangunan Wanita, Keluarga dan Masyarakat (KPWKM). Kemudahan i-Sayang adalah sebahagian daripada usaha berterusan KWSP untuk memperluaskan jaringan keselamatan sosial kepada institusi kekeluargaan.

Inisiatif  i-Sayang ini juga membolehkan suami untuk mencarum secara sukarela sebanyak dua peratus caruman bulanan, ia memberikan peluang kepada isteri untuk mempunyai simpanan jangka masa panjang di samping mendapat akses kepada keselamatan sosial dan kewangan yang berkualiti sepertimana yang dinikmati oleh ahli KWSP.

1.Syarat Kelayakan
SUAMI – PEMBERI
-Warganegara Malaysia atau bukan warganegara
-Ahli KWSP
-Belum mencapai umur 75 tahun
-Perkahwinan telah didaftarkan di bawah undang-undang Malaysia
ISTERI – PENERIMA
-Warganegara Malaysia
-Ahli KWSP
-Belum mencapai umur 75 tahun
-Perkahwinan telah didaftarkan di bawah undang-undang Malaysia

2.Cara Buat Permohonan
Permohonan pendaftaran i-Sayang dibuat secara sukarela oleh suami (pemberi) melalui dua (2) saluran berikut:
-i-Akaun (Ahli); ATAU
-Pejabat KWSP yang berhampiran berserta dengan Borang Permohonan Pendaftaran i-Sayang – KWSP 16G (SY) yang telah lengkap diisi.
-Tiada sebarang dokumen sokongan yang diperlukan semasa proses pendaftaran i-Sayang.
Sumber: Berita Harian, KWSP


Ahli i-Sinar Boleh Buat Pindaan Tambah Jumlah Pengeluaran Bermula 8 Mac

Sudah pasti ramai dalam kalangan kita yang telah membuat permohonan pengeluaran KWSP yang telahpun dibatalkan segala syarat-syarat tertentu. Ini bagi memudahkan sesiapa sahaja pemegang akaun untuk membuat pengeluaran untuk menampung sara hidup yang terjejas akibat wabak Covid-19. Namun, jika anda tersalah letak amaun yang sedikit ketika awal-awal pemohonan beserta syarat dahulu, ini anda boleh mengubah amaun tersebut.
SALAH LETAK AMAUN SEMASA PERMOHONAN ASAL?

Kumpulan Wang Simpanan Pekerja (KWSP) memaklumkan bahawa hanya pindaan menambah jumlah pengeluaran sahaja boleh dibuat untuk pengeluaran i-Sinar.
Menurut perkongsian di akaun Twitter rasminya, ahli KWSP boleh membuat pindaan tersebut bermula 8 Mac 2021 ini.

“Bagi anda yang tidak memilih amaun yang betul semasa permohonan asal dibuat, anda boleh mula membuat pindaan bermula 8 Mac 2021 melalui i-Sinar Online.

Walau bagaimanapun, KWSP juga memaklumkan bahawa pindaan hanya boleh dibuat sekali sahaja. Seperti yang dinyatakan di atas, ahli hanya boleh membuat pindaan bermula esok (8 Mac), hanya untuk penambahan jumlah pengeluaran sahaja. Pun begitu, ianya tertakluk kepada jumlah maksimum kelayakan semasa permohonan asal dibuat.

“Sekiranya anda telah memohon amaun kelayakan maksimum semasa permohonan asal dibuat, tiada lagi pindaan amaun boleh dibuat.”
Sumber: KWSP


Dalam beberapa hari lagi, kita akan menyambut bulan puasa, iaitu bulan Ramadhan. Bulan yang penuh keberkatan, bulan memperbanyakkan ibadah, bulan turunnya Al-Quran, bulan yang tersangat istimewa bagi umat Islam.
Untuk mempersiapkan diri menghadapi bulan Ramadhan, mari kita ulangkaji sedikit sebanyak tentang ibadah puasa di bulan Ramadhan.

Foto Kredit: vitals.lifehacker.com
Kenapa Umat Islam Perlu Berpuasa?
Ayat Al-Qur’an yang memerintahkan kaum muslimin untuk melakukan ibadah puasa adalah seperti dalam Surah Al-Baqarah, ayat 183.

Firman Allah Ta’ala :

Maksudnya : “Wahai orang-orang yang beriman telah diwajibkan ke atas kamu berpuasa sebagaimana telah diwajibkan ke atas umat-umat yang sebelum kamu semoga kamu menjadi orang-orang yang bertaqwa”. (Surah Al-Baqarah: Ayat 183)
Menurut artikel daripada IKIM.fm, ibadah puasa telah difardukan pada 2 Syaaban, tahun ke 2H.
Foto Kredit: sundaymail.co.zw
10 Perkara Asas Tentang Ibadah Puasa Di Bulan Ramadhan
1. Pengertian Puasa
Ertinya menahan diri dari makan dan minum dan dari segala perbuatan yang boleh membatalkan puasa mulai dari terbit fajar hinggalah terbenam matahari.
2. Hukum Puasa Ramadhan
Ibadah puasa di bulan Ramadhan adalah wajib bagi mereka yang memenuhi syaratnya.
Selain puasa di bulan Ramadhan, puasa yang wajib ditunaikan adalah puasa kifarah, puasa nazar, dan puasa ganti (qada’).
Foto Kredit: new-muslims.info
3. Syarat-Syarat Wajib Puasa
Seseorang yang memiliki semua sifat di bawah adalah wajib ke atasnya untuk menunaikan ibadah puasa.

Islam
Baligh
Berakal
Berupaya (sihat)
Bermukim

Kanak-kanak tidak diwajibskan berpuasa, namun eloklah diajarkan puasa apabila sudah mumaiyiz. / Foto Kredit: heliotropisme.com
4. Niat Puasa Ramadhan

Foto Kredit: postandcourier.com
5. Perkara Yang Disunatkan Ketika Berpuasa

Makan Sahur serta melambatkannya
Menyegerakan berbuka puasa & sunat berbuka dengan buah kurma atau benda-benda yang manis
Menjamu orang-orang yang berbuka puasa
Mandi junub,haid dan nifas sebelum fajar
Memperbanyakkan ibadah dan berbuat kebaikan
Membaca Al-Quran
Beriktikaf terutama 10 hari terakhir bulan Ramadhan

Foto Kredit: bulletinoftheopressionofwomen.com
6. Perkara Makruh Dilakukan Ketika Berpuasa

Berbekam
Mengeluarkan darah
Berkucup / bercium
Merasa makanan
Bersugi selepas gelincir matahari
Mencium wangian

7. Perkara Yang Membatalkan Puasa

Memasukkan sesuatu ke dalam rongga dengan sengaja kecuali terlupa
Makan dan minum dengan sengaja
Muntah dengan sengaja
Bersetubuh atau keluar mani dengan sengaja
Keluar darah haid dan nifas
Gila
Pitam atau mabuk sepanjang hari
Murtad

Foto Kredit: telegraph.co.uk
8. Doa Ketika Berbuka Puasa

Foto Kredit: bt.dk
9. Bagaimana Jika Tak Mampu Berpuasa?
Antara golongan yang diberi keringanan daripada menjalankan ibadah puasa adalah:

Orang sakit
Orang yang dalam perjalanan (Musafir)
Ibu mengandung
Ibu yang menyusukan anak
Orang tua yang tidak mampu berpuasa
Pekerja yang melakukan kerja berat

Golongan di atas diharuskan ke atas mereka berbuka sekiranya tidak terdaya.
Namun, wajib menggantikan puasa Ramadhan bagi yang membatalkan puasa Ramadhannya samada kerana keuzuran ataupun tanpa sebarang keuzuran. Jika tidak mampu juga, diwajibkan membayar fidyah.
Firman Allah Ta’ala :
Maksudnya : “(Puasa yang diwajibkan itu ialah) beberapa hari yang tertentu maka sesiapa diantara kamu yang sakit atau dalam musafir (bolehlah ia berbuka) kemudian wajiblah ia berpuasa sebanyak (hari yang dibuka) itu pada hari-hari yang lain dan wajib ke atas orang-orang yang tidak terdaya berpuasa (kerana tuanya dan sebagainya) membayar fidyah iaitu memberi makan orang miskin (secupak bagi tiap-tiap satu hari yang tidak dikerjakan puasa) maka sesiapa yang dengan sukarela memberikan (bayaran fidyah) lebih dari yang di tentukan itu maka itu adalah suatu kebaikan baginya dan (walaupun demikian) berpuasa itu lebih baik bagi kamu (daripada memberi fidyah) kalau kamu mengetahui ”. (Surah Al-Baqarah Ayat 184)
Foto Kredit: scoopwhoop.com
10. Kifarah Puasa
Seseorang suami yang merosakkan puasanya dalam bulan Ramadhan dengan melakukan persetubuhan (hubungan seks) maka dia wajib membayar kifarah (denda).
Isteri tidak wajib mengeluarkan kifarah tetapi wajib menggantikan (qada’) puasa yang terbatal.
Kifarah bagi puasa yang batal atau rosak ialah :

Membebaskan seorang hamba yang beriman
Jika tiada hamba untuk dibebaskan, wajib ke atasnya  berpuasa 2 bulan berturut-turut
Jika tidak mampu berpuasa, wajib dia memberikan makan 60 orang fakir miskin setiap seorang mendapat secupak makanan asasi negeri itu.

Foto Kredit: buffalonews.com
Ibadah Puasa Penuh Hikmah
Setiap yang diwajibkan ke atas seseorang Muslim tentulah mempunyai kebaikan tertentu. Antaranya, melahirkan perasaan belas kasihan terhadap golongan miskin serta mendidik budi pekerti untuk memiliki sifat-sifat terpuji.
Ibadah puasa di bulan Ramadhan bukan sekadar mengisi kekosongan rohani, malah ia juga mempunyai pelbagai manfaat dari sudut sains. Antaranya, ia membantu merehatkan perut serta usus dan mencegahnya daripada bakteria.
Ternyata, Allah lebih tahu apa yang terbaik untuk setiap makhluknya.
Selamat berpuasa!


Ibu 3 Orang Anak Ini Kongsi Jadual Diet Dan Kulit Wajah Cantik Macam Anak Dara!

“Dah ada anak dua orang ni, nak kurus balik pun susah…”
Jangan anggap kalau anda sudah beranak-pinak anda tidak boleh mendapatkan badan yang slim dan kulit cantik seperti zaman anak dara. Seperti tips yang dikongsikan oleh si ibu kepada 3 orang anak ini mengenai jadual menu diet yang diamalkan supaya kelihatan sihat dan mempunyai kulit wajah yang berseri-seri. Kita pun boleh cuba!

Ini jadual diet kurus dan cantik kulit wajah
Peringatan. Sebelum melakukan diet ini, kau orang perlu lakukan latihan diet selama dua minggu. Latihan mengurangkan pengambilan nasi, roti putih, gula dan makanan yang kurang kandungan garam. No more rojak, no more laksa.
Bangun seawal pagi untuk melakukan sedikit regangan badan. Regangan selama 15minit – 30 Minit akan membantu proses detox tubuh dalaman dan luaran yang lebih sempurna. Ini rutin harian cik oya yang sibuk dengan beberapa bidang bisness. Tiada masa tetapi tetap meluangkan masa untuk diri sendiri.

Kena belajar mencuri masa. Ingat ini. Dalaman yang sihat akan melahirkan kulit yang sihat dan bersih. Boleh follow cik oya untuk sama-sama menjadi wanita bergaya, berjaya dan in shaa Allah sihat dalaman dan luaran.

Sumber : Norafiza Mahmud


Ibu 4 Orang Anak Ini Kongsi Tips Wanita Kembali ‘Slim’ Lepas Bersalin. Macam Anak Dara!

Badan kekal cantik dan slim selepas bersalin adalah apa yang diidamkan oleh para wanita. Tetapi, agak sukar juga untuk mendapatkan tubuh bdan yang diidamkan tanpa cara yang betul juga. Ada yang pergi berjumpa tukang urut, ada yang menggunakan cara rawatan tradisional dan ada juga yang menggunakan cara moden untuk badan yang kurus dengan serta merta selepas melahirkan anak. Jadi, apa kata anda cuba ikut cara dan panduan Puan Balqis ini mengenai cara untuk kekal jelita dan slim walaupun selepas melahirkan anak. Wah! Jom cuba!
Tips maintain badan lepas bersalin cara saya!
* Additional Note : I am a mother of 3 + 1, Jarak setahun – setahun setengah sorang ya! 4 orang anak dalam masa 6 tahun bukan kerja mudah. Jaga body figure lagi susah . So lets check this out! )

1. Keep breastfeeding your baby.
http://www.familykitchen.co.za/
Tak ada istilah bila menyusu rasa lapar, asyik makan je pastu badan gemuk. So taknak breastfeed sebab takut gemuk. Padahal, lagi kerap breastfeed, badan cepat turun berat, rahim cepat kecut, anak pun sihat! InshaAllah.. Mak dan anak akan sihat dan cantik! Jimat pun jimat kan

2. Make sure badan sentiasa panas.
www.thepeninsulaqatar.com

Makan makanan yang memanaskan badan.Halia dan lada hitam penting. Kalau perlu makan la jamu yang boleh panaskan badan. Tapi make sure anak dah lepas level jaundis tu. Saya makan jamu seminggu lepas bersalin. Dari anak 1st sampai la yang no 3 memang dalam pantang tu hari-hari makan jamu kampung yang nenek bidan tu buat sendri. Memang original bahan-bahan kampung akar kayu segala..Badan panas memang cepat lah berpeluh dan sihat.
3. Make sure pakai bengkung kalau boleh 100 hari.
siraplimau.com
Kalau lebih lagi bagus sebenarnya. Tapi saya ni pakai Premium Beautiful je sebab mudah nak pasang sendiri. Pakai setiap masa kecuali masa mandi, masa berurut , dan tungku je buka, pakai tu biar kemas dan selesa. Makin hari badan makin ikut shape so ketatkan lagi biar ikut sampai kita puas hati balik shape kita. Sebelum pakai tu letak la minyak panas yang rasa selesa untuk perut. Lagi cepat kecik perut tu.
4. Make sure TUNGKU tak tinggal.
urusmurus.blogspot.my
Saya ni malas sikit bab tungku. Kecuali mak bidan buatkan. So saya tadah je badan saya dia yang uli. Tapi bayar lebih sikit lah kalau nak suruh orang buatkan . Sebab tu kena rajin lah kalau nak jimat. Kena tungku hari-hari sampai habis 44 hari pantang. And sebab tu jgk saya beli CERAGEM. 10 hari mak bidan uli, balance memang baring atas CERAGEM je.. 2 kali sehari saya mesti buat. Peluh merecik mcm bersauna you alls.
5. Jaga makan!
http://www.kix1065.com/
Benda yang masuk perut paling penting. Saya ni tak ada la follow sangat pantang macam nenek saya. Tapi saya makan dalam jumlah kecil, tapi kerap. Lapar, makan. Dahaga, minum. Air ais elakkan! Lagi lama u elak ais lagi bagus. nak teguk sikit hilang gian takpe la kot tapi janganlah yaa.. jangan tiru bab ni, lagi baik minum air suam je! Sup ikan, sup ayam, sup sayur tu mmg kerap la masuk perut hari2. Sup-sup tu pulak penuh dengan halia dan lada hitam  kentut je kerjanya. Hehe.. Badan panas, keluar peluh! Cepat la slim.
6. Vitamin C dan Habbatussauda.
http://addienblog.blogspot.my/
Saya memang amalkan dua supplement penting ni. Lagi-lagi bila pantang. Setiap malam telan dulu baru tidur. Ikut korang apa yang korang makan. Tapi dua ni yang saya amalkan.
7. Bilik jangan pasang aircond selama 100 hari!
http://www.acordacidade.com.br/
Kalau boleh jangan lah pasang aircond sampai 100 hari. Masuk kereta tolong la duduk belakang dan pakai sweater! Full body kena cover tauu!
8. Pakai stokin. Kaki make sure jangan sejuk.
http://juicing-for-health.com/
Ni memang dari zaman opah pun opah akan bebel. Ada sebab kena make sure kaki tu tak sejuk. Kaki la punca kalau tak jaga.
9. Pantang dgn suami.
http://all-free-download.com/
Haaa yang ni i memang pegang kata-kata opah. Sorry lah husband. 100 hari memang wajib.
10. Berurut dan Bertangas adalah WAJIB
www.youtube.com
Ni bagi saya wajib untuk bagi badan kita lebih fresh dan lebih ringan! Darah berjalan lancar. Tak tersumbat dengan angin dan toksin. Buang toksin melalui peluh. Yelah, dah awak tu tengah pantang, nak expect apa? Pagi jogging ke kasi peluh keluar? No no no! Mudah je, ambik air , rebus dengan halia , manjakani, serai wangi , daun pandan, daun limau purut , daun mengkudu, daun kunyit, daun limau purut.. Rebus sampai menggelegak, pastu dah settle, kalau ada mak bidan , dia buatkan, kalau tak suruh suami awak buatkan ya. Letak bawah lantai, ambik bedsheet yang besar, letak kerusi, kau duduk atas kerusi yang bawah tu air rebusan tu, ha tangas setengah jam, seminggu pertama buat 3 kali seminggu tu.
http://www.w24.co.za/
Lepastu seminggu sekali dah ok.  Pastu pergh memang ringan badan. Tapi jangan lupa minum air masak banyak bagi menggantikan air yang hilang masa bertangas tadi. Badan ringan dan wangi tau! Yg “bawah” tu pun rasa fresh! Tiap-tiap hari make sure basuh yang “bawah” tu guna air rebusan sireh. Cepat luka hilang dan ketat . Kata nak macam anak dara balik.. Tak yah beli product. Alami je! Cepat dan berkesan! Tiada was-was.
* Untuk sesiapa yang tengah berpantang selepas bersalin tu, boleh lah cuba tips-tips ini. Slim macam anak dara la balik lepas ni!
Sumber: Nur Balqis Bt Yunus


Ibu Ada Masalah GDM Tidak Digalakkan Berpuasa- Doktor

Diabetes semasa hamil atau biasanya dipanggil sebagai Gestational Diabetes Mellitus (GDM) merupakan satu keadaan serius yang berlaku kepada wanita hamil yang sebelum ini tidak menghidap diabetes, tetapi kini mempunyai paras glukosa darah yang lebih tinggi dari paras mereka yang hamil normal.
Biasanya, GDM dapat dikesan selepas minggu ke 24 usia kehamilan dan berlaku kepada 1-14% peratus wanita hamil setiap tahun. Jika tidak dirawat, GDM boleh menyebabkan komplikasi yang serius kepada ibu dan bayi dalam kandungan.

Baca juga: “Ibu Mengandung Boleh Puasa Tak?”- Ini Jawapan Doktor…
IBU ADA MASALAH GDM TIDAK DIGALAKKAN BERPUASA- DOKTOR

Selain itu, para ibu yang ada GDM on insulin tidak digalakkan untuk berpuasa seperti penerangan yang diberikan oleh Dr Muhammad Izzat. Jelasnya, GDM on diet control, boleh berpuasa tetapi dengan beberapa syarat iaitu tidak tinggal sahur dan minum air yang mencukupi pada waktu malam.

Ibu yang ada GDM on insulin memang tak digalakkan berpuasa Ramadhan. Ini dah jelas. Ibu yang ada GDM on diet control, lepas dinilai oleh doktor boleh berpuasa dengan syarat tak tinggal makan sahur dan memastikan air mencukupi diminum pada waktu malam.
Cabarannya, BSP 2 jam lepas sahur dan 2 jam lepas berbuka kena kekal bacaannya tak lebih 6.7 ( kalau 1 jam lepas makan bacaan gula tak lebih 7.8 ) Pada saat berbuka, biasanya nafsu makan membuak-buak dan menggelodak untuk makan segala makanan manis.
BACAAN GULA TAK BOLEH LEBIH 7.8

Kalau tak manis pun pelbagai jenis juadah penuhhh satu meja. Tu yang sukar ibu-ibu ni nak maintain bacaan gula tak lebih 6.7, dua jam lepas makan (Kalau 1 jam lepas makan bacaan gula tak lebih 7.8)
Bacaan gula yang naik mendadak boleh timbulkan kesan bahaya kepada bayi dalam kandungan. Tu yang para doktor risau. Kalau ibu boleh control nafsu makan masa berbuka, then saya rasa ok untuk berpuasa
Kalau dah makan bagaikan tiada hari esok, penuh juadah berbuka atas meja, bacaan BSP pula tak terkawal, sampaikan Dr terpaksa mulakan rawatan insulin, saya rasa eloklah ibu tak perlu berpuasa Ramadhan

Makan berpada-pada ya. Eat healthy mommies! Satu lagi jangan la ditanya saya dekat social media, boleh berpuasa ke tak. Jumpa your Dr. Perlukan penilaian keseluruhan sebelum can safely say “ok awak boleh berpuasa bulan Ramadhan”
Paling penting, kesihatan perlu dijaga.
Sumber: Twitter Dr Muhammad Izzat


Ibu Adalah Unik, Tiada Satu Yang Sama: Apakah Kelebihan Anda Sebagai Seorang Ibu?

Boleh dikatakan bahawa bukan semua kanak-kanak adalah sama; mereka juga memiliki kemahiran dan bakat yang berbeza. Begitu juga dengan ibu – setiap ibu adalah berbeza. Akan tetapi, banyak panduan keibubapaan dan tips, direka untuk membantu kanak-kanak dan bukannya direka bersesuaian dengan personaliti dan gaya bimbingan ibu yang tersendiri. Oleh itu, ramai ibu yang gigih mencuba untuk menjadi seorang ibu yang sempurna dalam memainkan pelbagai peranan untuk si manja mereka – sebagai chef, jururawat, guru dan sebagainya – kadang kala, ibu rasa serba salah sekiranya mendapati bahawa mereka kurang memainkan peranan yang sepatutnya.
Daripada memaksa diri mereka untuk menyesuaikan bagi menjadi ibu yang sempurna, ibu boleh menjadi lebih yakin dan produktif sekiranya mereka tahu kekuatan mereka dan memanfaatkan sepenuhnya daripadanya.

Hidangkan makanan yang sedap d.an penuh nutrisi kepada si kecil

Sebagai seorang ibu, anda  sentiasa memainkan peranan sebagai seorang chef yang serba hebat kerana menghidangkan makanan yang sedap dan bernutrisi untuk si manja anda. Anda juga banyak membaca dan mengetahui makanan yang terbaik untuk anak anda, bersesuaian bagi setiap tahap kebijaksanaannya, dan anda memastikan anak minum susu yang mencukupi untuk menyokong keperluan nutrisinya.

Pada umur 1 hingga 2 tahun, anak anda  mula makan dengan sendiri.

Pada umur 1 hingga 2 tahun, anak anda  mula makan dengan sendiri. Kadang-kadang dia boleh menjadi lebih berminat dengan dunia sekelilingnya daripada makanan kerana  rasa ingin tahunya mula berkembang. Tukar tekstur, bentuk, dan rasa makanan supaya dia tidak cepat  berasa bosan dan enggan makan.
Pada umur  2 hingga 4 tahun, ketika si manja sibuk meneroka persekitarannya,   galakkan dia supaya lebih minum air. Jadikan air minumannya lebih menarik dengan menambahkan hirisan buah-buahan ke dalam air kosong yang telah dimasak!
Pada umur  4 hingga 6 tahun, anak anda mungkin menggunakan masa yang panjang  untuk makan. Bermain dengan alat mainan atau kehadiran kanak-kanak lain disekelilingnya mengalihkan perhatian mereka daripada makan. Anda boleh mencuba untuk menyediakan makanan dalam bentuk yang menarik atau meletakkan muka senyuman pada kotak makan tengah hari mereka.
Si manja yang berusia 6 tahun dan ke atas, boleh  mengambil bahagian dalam aktiviti menyediakan makanan seperti membaca resipi atau menyukat cecair. Ini boleh menjadi satu amalan yang baik  untuk meningkatkan kemahiran membaca dan matematiknya. Cubalah membuat beberapa resipi mudah dengan chef kecil anda!
Memahami perjalanan seorang ibu adalah proses pembelajaran yang panjang, jenama susu tepung rumusan untuk kanak-kanak iaitu Dutch Lady Nutri Plan™ ingin menjadi  rakan ibu yang ideal untuk para ibu di Malaysia.  Seperti mana ibu menyesuaikan keperluan anaknya yang berubah-ubah, Dutch Lady 4 Tahap Nutri Plan™dengan 5X DHA* dirumus untuk menyokong keperluan nutrisi anak anda pada setiap tahap kebijaksanaannya dari umur 1 hingga 6+ tahun.
Nutrisi yang sesuai membolehkan si manja untuk menyerlahkan yang terbaik di setiap tahap kebijaksanaan. Cubalah hari ini dengan sampel  percuma Dutch Lady  Nutri Plan™ dan temui kekuatan anda sebagai seorang ibu untuk membimbing anak-anak dengan baik dengan mencuba kuiz peranan ibu Dutch Lady  di www.smartmoments.com.my hari ini!
Rujukan:
* Berbanding dengan susu tepung rumusan kanak-kanak yang terdahulu (Tahun 2009).
4 Tahap Nutri Plan merangkumi susu tepung rumusan untuk kanak-kanak Dutch Lady® Curious, Explore, Create dan Learn.


Ibu sering kali diharapkan untuk memberikan yang terbaik dalam segala aspek, terutamanya dalam penjagaan anaknya. Ibu serba tahu, seperti menghiburkan anak, memasak makanan kegemaran si manja, mengajar kemahiran baru, menyokong anak-anak sewaktu menghadapi masalah, menjaga keharmonian antara adik-beradik dan sebagainya, kadang-kadang semua peranan perlu dipraktikkan dalam sehari.
Sebenarnya, setiap ibu mempunyai kekuatan dan kepintaran yang tersendiri seperti anak-anak mereka. Seorang ibu yang berjaya adalah individu yang memahami akan kemahirannya dan memperbaiki aspek-aspek yang lain. Untuk mengetahui kemahiran anda dengan cepat dan senang, jawablah kuiz peranan ibu  Dutch Lady!

Hanya dengan menjawab beberapa soalan aneka pilihan,  kuiz ini akan mendedahkan peranan yang anda mahir dengan serta-merta, sama ada anda seorang penghibur, chef, ketua penyorak, guru, jururawat, jurulatih, kaunselor, atau pendamai.
Sentiasa sokong minat anak anda!

Mungkin anda adalah peminat utama anak anda dan sentiasa memberi sokongan hebat kepadanya ketika dia sedang bermain bola sepak atau belajar makan dengan sudu. Sokongan anda sentiasa mengalakkannya untuk mencuba semula perkara-perkara yang tidak berjaya sebelum ini. Anda berkemungkinan  seorang ketua penyorak yang cemerlang.

Apabila si manja  berumur 1 hingga 2 tahun, dia ingin tahu bagaimana sesuatu benda itu berfungsi.   Ia adalah penting untuk ibu menunjukkan kepadanya cara untuk menggunakan benda tersebut , kerana ini membantunya belajar.
Kanak-kanak umur 2-4 tahun suka meneroka

Kanak-kanak pada umur  2 hingga 4 tahun,  aktif  meneroka persekitaran mereka dengan menyentuh, menggenggam dan merasa pelbagai benda di persekitarannya. Ibu perlulah menggalakkan anak mereka untuk mencuba perkara-perkara baru, supaya mereka boleh menikmati penerokaan dan mengenali dunia di sekeliling mereka.
Pada umur 4 hingga 6 tahun, si manja  mula menjadi lebih kreatif, teruja untuk mencuba perkara-perkara yang baru. Dalam peringkat ini, anda bolehlah menyokong anak anda, menggalakkan mereka untuk berkongsi idea kreatif dan membenarkan mereka untuk berbuat demikian.
Pada umur 6 tahun dan ke atas pula, motivasi yang diberi kepada anak anda akan membantunya berjaya di sekolah. Hargai usaha anak anda dengan pujian atau pamerkan hasil kerja mereka. Sekiranya mereka tidak berjaya melaksanakan sesuatu, anda bolehlah menggalakkan anak anda dengan kata-kata seperti: “Ini sungguh hebat! Mama sungguh bangga dengan kamu!” atau “Mama percaya dengan anak mama!”. Apa sahaja yang anak anda berjaya dan mahir, galakkannya. Jadilah ketua penyorak anak anda!
Seperti mana  para ibu sentiasa belajar dan menyesuaikan diri dengan peranan untuk membimbing anaknya ketika anak membesar, jenama susu tepung rumusan untuk kanak-kanak, Dutch Lady Nutri Plan™ menyesuaikan formulasinya untuk terus menyokong keperluan nutrisi pada setiap tahap kebijaksanaanya. Dutch Lady 4 Tahap Nutri Plan™ dengan 5X DHA* adalah satu program nutrisi yang dirumus khas untuk menyokong keperluan nutrisi kanak-kanak berusia 1 hingga 6+ tahun.
Memahami perjalanan seorang ibu adalah proses pembelajaran sepanjang masa, Dutch Lady Nutri Plan™ ingin berganding bahu bersama para ibu di Malaysia, seperti rakan anda, untuk berkongsi bersama segala yang perlu diketahui mengenai keperluan nutrisi kanak-kanak.
Si Manja anda memerlukan nutrisi yang berbeza supaya dia  boleh serlahkan yang terbaik pada  setiap tahap kebijaksanaannya. Cubalah dengan sampel  percuma Dutch Lady Nutri Plan™ dan cuba kuiz peranan ibu Dutch Lady  di www.smartmoments.com.my untuk mengetahui dimana anda sebagai seorang ibu sekarang!
Rujukan:
* Berbanding dengan susu tepung rumusan kanak-kanak yang terdahulu (Tahun 2009).
4 Tahap Nutri Plan merangkumi susu tepung rumusan untuk kanak-kanak Dutch Lady® Curious, Explore, Create dan Learn.


Ibu Anti-Vaksin Gesa Anak Disuntik Vaksin Ketika Di Ambang Maut

Selain dari perjuangan kita melawan wabak Covid-19, kita juga tidak ketinggalan dalam ‘melawan’ golongan anti-vaksin iaitu mereka yang tidak mahu menerima suntikan vaksin. Hal ini agak merisaukan kerana jalan keluar untuk gelombang wabak pandemik ini adalah hanya melalui suntikan vaksin yang boleh memberi immuniti dalam badan.
Baca juga: Batuk Tak Henti Sampai Berjam-Jam, Ini Kesan Varian Lambda ‘Kebal’ Vaksin

IBU ANTI-VAKSIN GESA ANAK DISUNTIK DI AMBANG MAUT

Terbaharu, di Washington, Amerika Syarikat,  seorang wanita warga Texas yang sebelum ini enggan terima vaksin COVID-19, menggesa empat anaknya disuntik, ketika berada di ambang maut akibat wabak itu.

Kematian guru piano, Lydia Rodriguez, 42, di bandar kecil La Marque pada Isnin lalu berlaku dua minggu selepas suaminya, Lawrence, 49, meninggal dunia akibat virus berkenaan.

Sepupunya, Dottie Jones, memberitahu stesen televisyen tempatan, ABC123 bahawa pasangan itu tidak percayakan vaksin dan sudah terlalu lewat ketika Rodriguez mengubah fikiran.
“Sebelum dia dimasukkan saluran pernafasan, antara perkara terakhir dimaklumkan kepada kakaknya adalah ‘tolong pastikan anak saya divaksin’.Dia pasti masih bersama anak-anaknya jika menerima vaksin sebelum ini,” katanya.
Pasangan itu adalah antara puluhan juta rakyat Amerika Syarikat (AS) yang masih belum menerima sekurang-kurangnya satu dos vaksin COVID-19, ketika varian Delta menular dengan pantas di seluruh negara itu.
Tanda-Tanda Varian Delta
Menurut petikan Berita Harian, setakat ini, hanya 59.6 peratus rakyat AS yang layak sudah menerima vaksin lengkap, ketika kempen imunisasi besar-besaran yang digerakkan kerajaan berdepan tentangan di negeri konservatif seperti Texas.
Di Texas, varian Delta kini menjadi strain dominan dan jumlah kes kematian melonjak dengan ketara, kebanyakannya dalam kalangan penduduk yang belum menerima vaksin. Susulan lonjakan kes, pihak berkuasa AS meluluskan pemberian suntikan dos ketiga sebagai penggalak untuk semua penduduk dewasa negara itu, yang akan bermula hujung bulan depan.
Jones, yang juga seorang jururawat, berkata beliau dicuba meyakinkan Rodriguez untuk mendapatkan suntikan, namun tidak berjaya.
“Saya sangat kecewa apabila orang ramai masih percayakan maklumat salah yang sedang disebarkan. Maklumat salah ini meragut nyawa orang dan kita perlu menyebarkan kebenaran,” katanya. – AFP
*Jadi, jangan lupa untuk dapatkan suntikan dos vaksin ya semua!
Sumber: Berita Harian


‘Ibu Ayah Work..’- Sebulan Bergelar Yatim Piatu, Anak Usia 3 Tahun Masih Anggap Mak Ayah Keluar Bekerja

Sangat meruntun hati apabila kanak-kanak perempuan yang dikenali sebagai Aulia Izzatunnisa Mohd Izwan, 3 tahun, dari Felda Lok Heng Selatan sayu apabila dia masih belum memahami bahawa ibu bapanya telah meninggal dunia sejak sebulan lalu dan hanya menganggap mereka pergi kerja.
Baca juga: Tiga Beradik Maut Terkena Renjatan Elektrik Rumah Dilanda Banjir

‘IBU AYAH WORK…’ ANAK USIA 3 TAHUN MASIH BELUM FAHAM IBU BAPANYA DAH MENINGGAL DUNIA

Kanak-kanak tersebut yang merupakan anak kepada Saidatul Khadijah Mohd. Shahridin dan Muhammad Izwan Mansor telah meninggal dunia selepas terlibat dalam nahas di Kilometer 46 Jalan Johor Bahru-Mersing bulan lalu.

Pasangan itu maut ketika dalam perjalanan pulang selepas membuang undi pada Pilihan Raya Umum Ke-15 lalu.

Nenek kanak-kanak itu, Absah Abdullah, 61, berkata, cucunya masih menganggap ketiadaan ibu bapanya di rumah adalah disebabkan mereka keluar bekerja.
Katanya, tambahan pula sebelum ini ibu bapanya memang jarang bertemu kerana arwah menantunya, Muhammad Izwan sedang mengikuti pengajian jarak jauh di peringkat ijazah sarjana dan hanya dapat bersama ketika cuti panjang.
“Kami cuba jelaskan kepadanya tetapi dia masih budak lagi dan mungkin tidak mengerti apa yang terjadi kepada ibu bapanya.
“Dia hanya sebut ibu dan ayah work sedangkan kedua mereka telah menghadap Ilahi. Kami juga dapat lihat kesayuan di sebalik wajahnya bila melihat sepupunya yang lain bermanja dengan ibu bapa masing-masing,” katanya.
Keluarga itu ditemui ketika menerima kunjungan Menteri Pendidikan Tinggi merangkap Ahli Parlimen Kota Tinggi, Datuk Seri Mohamed Khaled Nordin untuk menyerahkan sumbangan. Hadir sama ialah wakil Universiti Teknikal Malaysia Melaka yang menyerahkan sumbangan kepada waris Mohd Izwan selaku alumni.
Gambar hiasan.
Pasangan itu maut apabila kereta Perodua Alza yang mereka naiki bertembung dengan sebuah trak pikap jenis Toyota Hilux. Ketika itu Aulia Izzatunniza turut berada dalam kereta, namun hanya cedera.
Ujar Absah, ketika ini cucunya itu tinggal bersamanya dan menganggap ia adalah amanah yang perlu dijaga dengan penuh kasih sayang. Tambahnya, dalam kejadian itu kaki kanan cucunya retak dan perlu disimen, namun kini beransur baik.
“Allah lindungi Aulia kerana ketika kejadian dia berada di pangkuan ibunya. Dia dirawat selama tiga hari di hospital sebelum dibenarkan balik.
“Awalnya memang dia tidak boleh berjalan sendiri kerana kakinya yang bersimen dan perlu dibantu. Doktor sarankan begitu agar membantu proses penyembuhannya,” katanya.
Sumber: Kosmo


Ibu Bapa 24Jam Dengan Telefon Bimbit? Awas, Kesan Ini Mungkin Akan Berlaku Pada Anak Anda

Zaman sekarang, bukan sahaja anak-anak remaja yang ketagih dengan penggunaan gajet seperti telefon bimbit dan komputer, malah ibu bapa juga. Ke mana sahaja kita pergi sekarang , tak kira di pusat membeli belah atau di restoran, ibu bapa lebih fokus dengan penggunaan telefon bimbit dan membiarkan anak-anak bermain sendirian. Kadang-kadang perkara yang tidak penting pun mahu juga ambil tahu sampai tiada langsung ‘bonding’ antara keluarga.
Oleh itu, jom kita baca perkongsian dan nasihat dari Encik Khairul Abdullah di laman Facebooknya, mengenai situasi ibu atau bapa yang ketagih dengan penggunaan telefon bimbit ini. Buruk padahnya jika dibiarkan, kelak anak-anak juga akan melakukan perkara sedemikian terhadapa anda. Mesti anda tidak mahu perkara tersebut berlaku bukan?

MANA PERGINYA KASIH SAYANG SEORANG AYAH
www.verywell.com
Apa perasaan anda bila lihat seorang suami atau bapa leka dengan telefon sedangkan si isteri sedang “berkungfu” dengan anak-anak ketika makan di sebuah restoran? Anak 3 orang, semuanya sedang membesar dan lasak. Ada yang masih makan bersuap dan ada yang masih belum boleh duduk dan harus dipangku atau diriba si ibu. Dengan sepasang tangan itulah, hendak dikawal dan diberi makan 3 orang anak serentak. Ada yang menangis, ada yang merengek.

Ada yang minta disuap, ada yang tumpahkan air. Si abang mengusik si adik sampai menangis, dan bayi kecil turut menangis melihat aksi abang dan kakaknya. Wajah si ibu mula berubah. Tiada girang hanyalah duka. Keseronokan makan di luar yang diharapkan namun keletihan dan kekecewaan mula melanda. Si ibu bangun ke kaunter mengambil tisu sambil menggendong si kecil. Kembali ke meja dilap segala tumpahan. Nafas dihela dalam-dalam dan sambung kembali menyuap makanan untuk anak-anaknya.

Si ayah masih terpaku sambil telefon di tangan menguasai diri. Di sebuah kompleks membeli belah, kelihatan seorang ibu mendukung anak kecil yang masih belum setahun usianya. Di tangan yang sebelah lagi pula menjinjing barangan yang baru dibeli. Sambil berjalan menuju ke parkir si ibu sekejap berhenti menunggu anak yang seorang lagi agar berjalan segera melintasi laluan yang sibuk dengan kereta.
www.folkrebellion.com
Si ayah jauh di hadapan sedang asyik dengan asap yang berkepul keluar dari mulut dan hidungnya. Mata pula tidak terlepas melihat kandungan yang terpancar di skrin telefon bimbitnya. Tiada seri dan senyum di wajah si ibu. Keletihan pastinya.
 Si suami pula tersenyum-senyum seorang diri. Mungkin sedang membaca mesej yang mencuit hati. Banyak lagi cerita sebegini yang boleh kita lihat setiap hari.
Adakah tanggungjawab menjaga anak adalah terletak di bahu ibu semata-mata? Mana perginya sifat tolong-menolong? Mana perginya sifat kasih-sayang? Adakah lelaki sebagai ketua keluarga harus bersikap seperti raja? Ketika hendak berkahwin bukan main berjanji hendak susah senang bersama. Namun bila bab bersusah membesarkan anak-anak, si isteri seorang sahaja yang menanggungnya.Tidak hairan banyak kes gila meroyan di kalangan masyarakat kita. Orang lelaki dididik agar menjadi raja. Mengurus rumahtangga terutamanya yang ada anak kecil bukanlah satu tugas yang mudah. Sikap bantu-membantu adalah sangat-sangat diperlukan.
Usahlah acah-acah raja sangat, sampai semua benda isteri sahaja yang kena buat. Saya pernah melihat dan mendengar seorang lelaki berkata kepada isterinya di dalam sebuah majlis. “Yang, nak pahala tak?” tanya suaminya dengan kuat di mana semua tetamu di dalam majlis tersebut dapat mendengarnya dengan jelas. “Err…nak” jawab isterinya serba salah. Lalu si suami dengan suara yang kuat mengarahkan isterinya untuk mengambil kopi untuk beliau, sambil menerangkan kepada kami semua yang seorang isteri amatlah mudah untuk mendapatkan pahala dengan hanya memberi minum kepada suami.
http://localmomblog.com/
Kelihatan wajahnya agak “frust” namun dibawakan juga kopi untuk suaminya. Si isteri adalah seorang pegawai besar di kalangan tetamu di dalam majlis tersebut. Tindakan suami tidaklah salah. Namun di majlis yang formal di mana isterinya adalah seorang yang dihormati,tidak perlulah si suami menunjukkan autoritinya. Boleh sahaja pergi kepada isteri atau panggil isteri dengan lembut dan bisik perlahan dan mintalah kopi atau apa sahaja yang diingini.
Suami isteri dapat pahala dan air muka isteri dapat dijaga, ye tak? Kisah lain, ada seorang kakak dan suaminya pernah bermalam di rumah saya. Saya tidak mengenali mereka namun dengan niat untuk membantu saya mempelawa mereka bermalam. Usai makan malam, kakak tadi berkata kepada saya. “Untunglah, awak nak juga masuk dapur, nak juga cuci pinggan sendiri. Suami akak tu memang tak pernah masuk dapur” ceritanya kepada saya. Kalau akak demam atau sakit teruk pun, pinggan mangkuk, kain baju segalanya akak perlu buat juga.” Tambahnya lagi.
www.shutterstock.com
Si suami tidak sesekali akan melakukannya. Usai makan pun, pinggan ditinggalkan di atas meja sahaja, walaupun di rumah orang. Si isteri akan uruskan segalanya. Suaminya adalah raja. Baguslah, isterinya dapat banyak pahala. Tetapi takkanlah si suami tidak boleh membantu langsung? Takkanlah ketika isteri sakit pun, masih tidak mahu masuk ceruk dapur? Kalau ada bibik tu lain ceritalah. Buat kaum lelaki semua, bantulah isteri anda sehabis upaya. Kita berkongsi hidup, berkongsi anak, berkongsi rumah, berkongsi bahagia dan derita. Tidak salah untuk berkongsi tugas mengurus rumahtangga.
Jangan kata yang anda penat bekerja maka sudah kurang upaya untuk turut membantu. Isteri di rumah 5 kali lebih penat dari anda mengurus segalanya. Tidak jatuh taraf anda sebagai seorang suami kerana anda mencuci pinggan di dapur atau melipat kain baju di ruang tamu atau memandi dan menukar lampin anak sendiri.
http://www.freepik.com/
Itulah tanda suami hebat yang isterinya sayang ketat-ketat.
Sumber Facebook : Khairul Abdullah


Tips Ibu Bapa Hadapi Keputusan Peperiksaan Anak Dengan Tenang, Anak Pun Happy!

“Anak kau dapat berapa A Senah?? Anak aku straight A’s…”
Bila tibanya hujung tahun ini lah masanya untuk anak-anak terima keputusan peperiksaan mereka setelah bertungkus lumus mengulang kaji. Sesetengah ibu bapa akan berpuas hati dengan tahap pencapaian anak mereka dan ada juga yang kurang berpuas hati. Jadi, ini tips yang telah dikongsi oleh seorang bapa yang juga merupakan seorang guru tentang cara ibu bapa menghadapi keputusan peperiksaan anak dengan tenang.

10 Pesanan dari buat ibubapa dan calon UPSR.
1.Yang ada anak UPSR, walau berapa pun keputusan, raikanlah mereka.

2.Kalau pernah berjanji nak hadiahkan apa-apa, berilah juga walau mereka tak capai target. Sesungguhnya mereka telah mencuba sedaya upaya.

3. Janganlah membanding beza keputusan dengan kakak dan abang yang lain. Bandingkan dengan orang luar lagi jangan sesekali.

4. Saat ini anak-anak yang rendah keputusannya sangat memerlukan sokongan ibubapa dan ahli keluarga. Walau mereka diam sahaja, walau konon-kononnya redha, tapi pasti ada rasa sedih yang amat dipendam.

5. Jika mereka menangis kerana gagal, biarkan mereka menangis sepuasnya. Biar mereka sedar bahawa untuk mengecap kejayaan perlukan usaha gigih yang bukan sedikit.

6. Setelah itu, berilah kata-kata semangat dan biar keputusan rendah kali ini menjadi pengajaran kepada mereka untuk berusaha lebih gigih di sekolah menengah nanti.

7. Jangan terlalu memperlekehkan UPSR kononnya “Ala, UPSR je pun. Bukan apa-apa.” Jika selalu dimomokkan supaya tak perlu berusaha dengan gigih, aku risau sikap acuh tak acuh akan diteruskan sehingga alam sekolah menengah, universiti dan kehidupan mereka besar nanti. Hidup diluar sana jauh lebih kejam dan keras.

8. Yang berjaya cemerlang pula, disamping raikan dengan hadiah dan kata pujian, perlu juga ingatkan mereka jangan leka. Ramai cemerlang UPSR tapi kecundang PT3 dan SPM.

9. UPSR ini penanda aras yang sangat penting dan merupakan titik tolak supaya mereka lebih cemerlang dimasa akan datang. Sekali lagi diingatkan, jangan meremehkan peperiksaan UPSR.

10. Akhir sekali, jangan lupa segala kejayaan/kegagalan adalah ujian dari Tuhan. Walau gagal, walau berjaya, sujud itu perlu. Didik anak begitu. Dan jangan lupakan jasa guru-guru. Bukan guru-guru Tahun 6 sahaja, tapi sejak pra sekolah lagi.
Semoga semua calon UPSR tahun ni cemerlang dan terus berjaya dimasa akan datang.
*Sebenarnya, tips ni boleh juga diguna pakai untuk apa-apa jenis peperiksaan yang anak anda hadapi. Betul tak? 🙂
Sumber: Mohd Fadli Salleh


Ibu Bapa Dah Boleh Bawa Anak Ke Pawagam Mulai 4 Disember

Berita baik untuk ibu bapa, MKN telahpun mengemaskini SOP ke pawagam dan kini membenarkan kanak-kanak bawah 12 tahun masuk ke panggung wayang dengan syarat ibu bapa telah menerima vaksin lengkap.Perkara ini turut dimaklumkan oleh pengusaha pawagam terkemuk negara, GSC melalui sebuah hantaran di Instagram dan Facebook mereka.
Menurut Harian Metro, pengusaha pawagam teruja apabila premis mereka kembali meriah selepas kanak-kanak bersama ibu bapa yang lengkap vaksin kini dibenarkan untuk menonton wayang bersama.Pengurus Perhubungan Awam dan Jenama GSC, Sharmine Ishak berkata, kebenaran itu dibuat pada waktu yang cukup tepat memandangkan hujung tahun adalah musim cuti sekolah.“Selepas pengumuman prosedur operasi standard (SOP) dikuatkuasa, kami mula menerima kedatangan kanak-kanak bersama ibu bapa atau penjaga pada 4 Disember lalu.

“Panggung wayang menjadi lebih meriah kini dengan kanak-kanak sejak pengumuman terbabit. Kami berharap lebih ramai penonton dari kalangan keluarga akan kembali dalam masa terdekat.“Hujung tahun kebiasaannya menjadi masa terbaik untuk keluarga luangkan masa bersama. Jadi, kami sangat teruja mengalukan kedatangan mereka dengan SOP terkini yang ditetapkan,” katanya.Sharmine juga percaya penayangan filem yang sesuai untuk tontonan seisi keluarga bakal menjadi tarikan terbaik supaya lebih ramai keluarga kembali ke pawagam. “Ia bertepatan dengan penayangan banyak filem yang mesra keluarga. Filem itu termasuk Encanto, Ghostbusters: Afterlife, Spider-Man: No Way Home, dan The Matrix Resurrections,” katanya.Terdahulu, pengusaha pawagam memaklumkan  mereka dalam proses berunding dengan kerajaan bagi mendapatkan kebenaran keluarga bersama kanak-kanak dibenarkan memasuki panggung wayang.
*Sumber: GSC, Harian Metro


Ibu Bapa Jangan Berkira, Inilah Masanya Untuk Bercuti Bersama Anak Yang Masih Kecil

Bercuti bersama keluarga adalah salah satu jenis ‘treatment’ yang anda boleh gunakan untuk mengurangkan stress. Setelah penat bekerja, inilah masanya untuk meluangkan masa bersama anak-anak sebelum mereka membesar dan lebih fokus dengan pendidikan yang lebih tinggi. Namun, masih ramai dalam kalangan ibu bapa yang masih ‘berkira’ untuk mengambil masa bercuti dengan anak-anak kerana menjadikan kerjaya sebagai keutamaan. Kasihan si anak-anak…
Jangan Berkira Bercuti Masa Anak Kecil
Ya Allah, kalau nak berkira bercuti dengan anak sebab leceh melayan kerenah diorang memang rugilah. Rugi sangat sebab tak manfaatkan masa berharga ni masa anak masih kecil. Bila diorang dah besar nanti belum tentu masih ada berpeluang nak cuti bersama.

Sebabnya:
1. Anak dah besar nanti mesti sibuk dengan kerja dan urusan diorang, nak jumpa sebulan sekali pun dah susah. Paling tidak pun raya baru dapat jumpa.

2. Bila dah kawan ramai mana nak lagi diorang bercuti dengan mak ayah, diorang lebih suka bercuti dengan kawan-kawan bujang mereka. Baru sekepala katanya.
3. Kalau dapat bercuti bersama pun mesti berbalah sahaja, semua tak sependapat. Orang tua nak beli jeruk kat pasar chowrasta, yang muda pula nak selfie dekat sky walk. Huru hara wei dalam kereta !
4. Masa anak kecil ni lah banyak tempat boleh masuk free, dah besar nanti semua kena bayar. Nak buang air pun kena bayar. Itulah specialnya bercuti masa anak kecil, jimat belanja.

5. Dah berkahwin nanti ada anak-anak mesti diorang akan utamakan anak isteri dahulu, mak ayah kemudian. Redha je lah masa ni jalan seorang diri.
6. Kalau masa muda ni bercuti sebab nak hilangkan stress dan bahagiakan anak isteri tapi masa dah tua nanti bercuti sebab nak isi masa diri sendiri yang banyak terluang dan bahagiakan hati sendiri. Refleksi diri katanya !
7. Masa diorang kecil ni kita bawa pergi zoo pun diorang dah cukup teruja dan bahagia, yang penting ada jalan-jalan dan gelak tawa. Dah besar nanti? Kalau tak sebut korea memang tak teruja langsung.

Anak anak kecil sekali je, masa ni lah kita nak pulun habiskan masa bersama mereka, jalan pimpin tangan, peluk cium, angkat naik atas kerusi. Ini semua kenangan bawa sampai tua! Sebab bila mereka dah cukup akil baligh nanti kita nak angkat pun tak larat dah, bahkan diorang pun dah rasa malu nak peluk kita.
Sumber : Mohd Fhais


Ibu Bapa Kena Amalkan 5 Tips Ini Untuk Tarik Minat Anak Membaca Bahan Bahasa Inggeris

Untuk mendidik generasi muda terutamanya di Malaysia mengenai isu membaca adalah suatu perkara yang sukar. Generasi muda yang boleh dikategorikan di sini adalah dari kanak-kanak hinggalah ke usia remaja khususnya pelajar. Tabiat membaca sama  sekali tidak mendapat perhatian dari golongan seperti ini terutama sekali apabila disuruh membaca bahan bacaan Bahasa Inggeris. Menurut kajian yang telah dijalankan oleh Dewan Bahasa dan Pustaka, mahasiswa Malaysia hanya membeli empat buah buku untuk tiga tahun pendidikan dan jumlah ini sangat berbeza dengan dapatan kajian jumlah buku yang dibeli oleh mahasiswa di negara lain seperti Australia (160 buah), Indonesia (43 buah), Thailand (31 buah), India (75 buah) dan Brunei (15 buah). Macam-macam alasan yang diberi.
Tetapi, tahukah anda cara-cara yang mampu menarik minat anak anda membaca bahan bacaan Bahasa Inggeris sekaligus memupuk tabiat minat membaca? Jom, ketahui caranya.

1. Mulakan proses memupuk minat dengan bahan-bahan yang menyeronokkan
www.youtube.com
Ramai dalam kalangan ibu bapa kadang-kadang terlupa bahawa perkara yang menyeronokkan dalam proses pembelajaran sebenarnya amat mudah untuk ditangkap oleh anak-anak. Anda boleh mula dedahkan anak anda dengan bahan bacaan musikal seperti buku Sesame Street, Barney atau Hi-5. Melalui bahan bacaan musikal seperti ini, anak-anak khususnya yang masih kecil, mudah untuk mengingati apa yang dibaca walaupun hanya lagu kanak-kanak Bahasa Inggeris.

2. Ibu bapa jangan berkira soal duit
thenextweb.com

Bila berkenaan hal pembelajaran anak-anak, ibu bapa yang tidak mengalami masalah kewangan tidaklah harus berkira untuk membeli bahan bacaan yang berkualiti untuk anak-anak. Membeli majalah Bahasa Inggeris walaupun ianya majalah berbentuk hiburan atau fesyen seperti Cosmopolitan adalah digalakkan untuk menarik minat membaca mereka. Latih mereka untuk mereka beli dengan sendiri bahan bacaan sebegini sangat membantu perkembangan minat membaca tersebut.
3. Dedahkan anak dengan bahan bacaan berunsur klasik
Photo credit : http://fineartamerica.com
Bahan bacaan klasik Bahasa Inggeris disini adalah seperti cerita-cerita dongeng seperti Snow White, Cinderella dan sebagainya. Kisah-kisah seperti ini mampu untuk membina minat anak anda tidak kira umur untuk terus membaca bahan bacaan dalam Bahasa Inggeris. Bagi ibu bapa yang minat membaca dan mahu anak anda untuk ada minat yang sama, anda boleh dedahkan mereka dengan bahan bacaan dari penulis yang anda gemari.
Selain itu, bahan bacaan sebegini sesuai untuk dijadikan rutin harian terutamanya ketika waktu tidur atau ‘bedtime story’supaya anak anda lebih terbiasa.
4. Minta anak anda ceritakan kembali apa yang telah dibaca
http://theconversation.com
Untuk mengetahui jika anak anda betul-betul memahami apa yang telah dibaca, anda sebagai ibu bapa boleh menyuruh anak anda untuk menceritakan semula apa yang telah dibaca. Sebagai permulaan, biarkan anak anda bercerita semula dalam Bahasa Melayu, tapi lama-kelamaan latih anak anda untuk bercerita dalam Bahasa Inggeris pula. Dengan cara ini, anak-anak anda bukan sahaja dapat memupuk minat membaca tetapi dalam berkomunikasi dalam Bahasa Inggeris dengan baik juga.
5. Jangan hadkan bahan bacaan
www.retailmenot.com
Selain bahan bacaan, ibu bapa juga boleh mendedahkan anak-anak dengan aplikasi di telefon yang lebih tertumpu kepada Bahasa Inggeris. Contohnya aplikasi mainan atau video nyanyian untuk kanak-kanak yang boleh membantu merangsang perkembangan minda mereka. Tambahan pula, anak-anak lebih mudah untuk mengikuti aktiviti sebegini kerana berada di dalam zaman serba canggih.


“Ibu Bapa Kena Bersyukur Kalau Anak Umur 2 Tahun Pandai Mengamuk”- Ini Sebab Kenapa

Apabila anak yang berusia dalam lingkungan 1.5 tahun hingga 3 tahun mengamuk, semestinya ibu bapa akan merasa geram dan ada pula tu sampai naik tangan sedikit kepada anak. Mungkin kerana anak kecil seusia ini sudah pandai dalam perbuatan, berkata-kata dan memahami menyebabkan tingkah-laku mereka ketika mengamuk menjadi luar biasa.
Namun, menurut Puan Wawa Shauqi sebagai ibu bapa anda perlu bersyukur apabila anak-anak seusia ini sudah pandai mengamuk kerana itu adalah petanda emosi mereka berkembang di fasa yang normal. Walaupun, kadang-kadang diri anda pun rasa nak mengamuk sekali.

Baca juga: Patut Tak Sorok Rasa ‘Stress’ Dari Anak? Ini Jawapannya!
OTAK ANAK INI MACAM RUMAH 2 TINGKAT…

Sebenarnya, kita kena bersyukur kalau anak kita yang umur 2 tahun dah pandai mengamuk. Walaupun masa diorang mengamuk tu, kita pun rasa nak mengamuk sekali. Sebab, ini petanda emosi mereka berkembang di fasa yang normal.

Saya teringat satu buku yang saya baca, berkenaan perkembangan otak. Menurut Dr. Daniel Siegal, otak anak ni macam rumah dua tingkat.
FUNGSI OTAK TINGKAT BAWAH:

Menghasilkan emosi (gembira, kecewa, sedih, dsb).
Buat kita bertindak tanpa berfikir.
Fight/ Flight response.

FUNGSI OTAK TINGKAT ATAS:

Berfikir sebelum buat keputusan / bertindak.
Kawal emosi.
Rasional.

Ok baca ni betul-betul….
ANAK 1.5 – 3 TAHUN, HANYA ADA FUNGSI TINGKAT BAWAH
Gambar hiasan: LifestartFoundation.
Ya!
Otak anak 1.5 – 3 tahun belum ada fungsi otak tingkat atas. Sebab tu kita tengok, kalau anak umur ni mengamuk diorang akan mengamuk dengan amat dasyat, bak kata adik Haziq.
Nak-nak pula, kalau anak yang speech delay. Yang tak boleh nak ekspresikan atau describe apa yang dirasa.
Kita cubit, kita pukul, kita mengamuk balik, anak tu bukan mau diam pun. Apatah lagi kalau bagi nasihat, cakap baik-baik, bawak Tok Abah untuk bagi motivasi. Takkan mampu buat anak berhenti mengamuk.
SO, NAK BUAT APA?

Peluk je anak tu.
Gosok-gosok belakang badan dia.
Pasang bunyi air bagi anak tenang.
Bertaawuz sambil bisik kat telinga anak.

Paling penting waktu tu, kita dulu yang mampu tenangkan diri.
Bila dah nampak sedikit tenang, DO VALIDATION. Sebut emosi yang mungkin anak rasa. Penting ‘Validate Feelings’ ni, supaya:

Anak rasa diri difahami.
Dia tau ‘Oh, ada nama untuk perasaan saya ni’.
Next time kalau dia mengamuk, dia boleh bagitau apa yang dia rasa.

INI AKAN BERLAKU BILA ANAK MENGAMUK KITA IKUT SAMA SEKALI…
Gambar hiasan: RaisingChildenNetwork.
Apa jadi kalau anak mengamuk, kita pun mengamuk sekali?
Anak tak belajar pun untuk kawal emosi. Malah perkembangan emosi anak tak matang-matang, sampai ke besar. Sampai ke besar cepat sentap. Cepat mengamuk. Cepat trigger.
Paling tak best, trauma yang dia simpan dalam memori akan buat anak cepat trigger untuk ulang apa yang dia pernah lalui pada anak-anak dia pulak.
Semoga kita mampu kawal emosi sendiri dulu. Sebelum mampu kawal emosi anak. Supaya bila anak dah besar, mereka tak struggle untuk kawal emosi sendiri macam kita.
Sumber: Facebook Wawa Shauqi


Ibu Bapa Kongsi Perubahan Positif Anak Mereka Selepas Jalani Program PediaSure Grow to Great™

Jangan lepaskan peluang untuk menonton episod terakhir program PediaSure Grow to Great™ pada Sabtu, 1 Oktober, jam 7 malam di TV3.
Sarat dengan pelbagai aksi dan ragam pemain muda bola sepak negara, program PediaSure Grow to Great™ mengisahkan tentang 15 pemain muda sukan bola sepak yang dilatih oleh jurulatih Rudie Ramli, bekas pemain bola sepak negara untuk menjadikan mereka pemain bola sepak berjaya generasi seterusnya.

Ibu bapa puas hati lihat pertumbuhan badan, perkembangan skill & stamina anak mereka.
Tidak hanya fokus kepada latihan bola sepak, melalui program PediaSure Grow to Great™ peserta juga didedahkan mengenai kepentingan pengambilan makanan bernutrisi dengan cara yang betul bagi menyokong pertumbuhan tubuh badan mereka sekaligus, menyumbang kepada peningkatan prestasi.
Hal ini kerana, pengambilan makanan yang tepat membantu pertumbuhan otot, ketinggian dan menjaga sistem imunisasi kanak-kanak.

Program latihan yang berlangsung selama 6 minggu ini, menerima banyak reaksi positif daripada ibu bapa peserta apabila mereka sendiri menyaksikan perubahan dan peningkatan prestasi permainan dan kesihatan tubuh badan anak-anak mereka.

Ye la, sepanjang program berlangsung, diet pemakanan peserta dipantau oleh Abbot dan pakar nutrisi bertauliah dengan menyediakan menu bernutrisi. Peserta juga ada akses bebas ke bilik pantri yang dipenuhi dengan pelbagai maklumat kesihatan selain, produk PediaSure.
Saya gembira lihat perubahan positif Hazeeq – Mohd Haneef

Menyaksikan perubahan yang ketara pada perkembangan permainan anaknya, Encik Mohd Haneef Bin Ahmad, 40, bapa kepada Muhammad Hazeeq bin Mohd Haneef, 13, sangat berpuas hati dengan hasil program latihan PediaSure Grow to Great™.
“Setelah menjalani latihan ini, anak saya lebih yakin, bersemangat dan fokus ketika berada dalam padang. Program PediaSure Grow to Great™ meningkatkan keyakinan anak-anak dalam pelbagai aspek dan memberi peluang dan semangat kepada mereka untuk pergi lebih jauh dalam arena sukan bola sepak”.
“Bukan itu sahaja, sejak minum susu PediaSure ni, selera anak saya menjadi lebih baik. Perubahan lain yang saya dapat lihat..iaitu pada ketinggiannya yang meningkat dan staminanya lebih cergas.”
Nampak bertenaga dan semangat di atas padang – Muhamad Bin Md Isa

Encik Muhamad Bin Md Isa, 44, bapa kepada Muhamad Al-Mudzil Ibtisam bin Muhamad, 12, pula berpendapat program PediaSure Grow to Great™ bagus untuk pembangunan bola sepak di negara dan membuka lebih banyak peluang untuk anak-anak menyerlahkan potensi diri mereka selayaknya.
Peserta diajar teknik meningkatkan stamina, skill permainan dan keyakinan pada diri mereka pun semakin meningkat. Tidak hanya bertenaga, mereka juga lebih bersemangat ketika berada diatas padang.
Disamping itu, pengambilan nutrisi penting untuk anak-anak bagi membantu perkembangan dan pertumbuhan fizikal dan mental.
“Antara perubahan dari segi fizikal, saya nampak ada perubahan ketinggian dan pada kanak-kanak, who doesn’t have appetite to eat, the best solution is take PediaSure to increase in term of weight and height. Tambahnya lagi setelah melihat perubahan yang dialami oleh Mudzil.”
Selera makan Aiman semakin baik, stamina dan skill permainan juga ada banyak perubahan – Abu Hassan

“Tidak dinafikan apabila menjalani program latihan PediaSure Grow to Great™ saya dapat melihatkan banyak perubahan yang positif ke atas anak saya sepanjang menyertai program ini terutama daripada aspek pertambahan selera makan, stamina, skill dan keyakinan diri yang semakin meningkat.”
“Namun, terdapat perubahan yang ketara dari segi ketinggian, stamina dan selera makan anak saya selepas mengamalkan minum susu PediaSure. Aiman lebih fokus dalam permainan di padang,” ceritanya penuh ceria.
Menurut bapa kepada Muhammad Aiman Haziq bin Abu Hassan, 13 melalui PediaSure Grow to Great™ dirinya menyedari bahawa pengambilan nutrisi terutama susu penting dalam perkembangan dan pertumbuhan anak-anak di dalam bidang sukan.
Anak saya menjadi lebih yakin! – Mohd Hariz

Melihat perkembangan fizikal dan mental anaknya Encik Mohd Hariz bin Mohd Rousdin, 39, bapa kepada Aryan Hariz, 11, kagum dengan latihan yang telah dijalani anaknya.
“Program PediaSure Grow to Great™ sangat bagus dan positif. Program ini telah membantu anak saya Aryan Hariz menjadi lebih yakin dalam kehidupan dan permainan bola dia. “
Tidak hanya mengalami perubahan dari aspek keyakinan dalam padang, Aryan juga mengalami perubahan ketinggian selain lebih bertenaga dalam permainan bola sepak.

“Alhamdulillah nampak pertambahan anak saya Aryan Hariz dari segi pertambahan ketinggian & stamina di atas padang bola selepas pengambilan PediaSure.”
Tambah Encik Mohd Hariz, Pembesaran kanak-kanak pada ketika usia 10-15 tahun adalah sangat sangat penting. PediaSure mengandungi nutrisi lengkap untuk pembesaran kanak-kanak. Dengan pengambilan 2 sudu susu PediaSure setiap hari sememangnya dapat membantu anak saya Aryan Hariz dengan pembesarannya.
“Saya sangat-sangat bersyukur anak saya Aryan Hariz terpilih untuk menyertai program ini daripada ramai yang hadir pemilihan. Pada pandangan saya program ini telah mencapai matlamatnya.”
Danish lebih pantas dan cergas – Mohd Rodin

Bagi ibu bapa kepada Amir Danish bin Mohd Rodin,13, Encik Mohd Rodin Bin Che Ghani, 57 & Puan Raziah Binti Kassim, 47 mengakui program PediaSure Grow to Great™ adalah program yang sangat baik dan dapat melihat banyak perubahan positif dari segi fizikal serta mental.

“Ketinggian anak kami semakin bertambah, dari segi mental pula anak semakin fokus dan ada keyakinan diri serta aktif dan bertenaga. Dari segi skill permainan pula dia kelihatan lebih pantas dan cergas ketika berada di dalam padang, ditambah pula dengan tunjuk ajar oleh coach semasa menyertai program PediaSure Grow to Great™.”
“Banyak juga yang telah kami pelajari dari segi pengambilan nutrisi yang cukup dan banyak dapat membantu anak kami dari segi fizikal dan mental serta mempunyai keyakinan diri yang tinggi terima kasih kerana menganjurkan program yang bermanfaat ini.”

Encik Rudi Ramli, Ketua Jurulatih program PediaSure Grow to Great™ juga sempat berkongsi pandangan dan harapan beliau mengenai program ini.
Beliau berharap segala ilmu yang telah dipelajari sepanjang 6 minggu program berlangsung digunakan sebaiknya untuk mempertajam skill dan stamina peserta. Latihan juga harus konsisten kerana dirinya percaya peserta-peserta program ini memiliki potensi menjadi pemain bola sepak masa hadapan bagi pasukan negeri mahu pun negara.
Kesihatan diri, diet pemakanan dan disiplin juga perlu dijaga  kerana setiap pemain memiliki target dan impian tersendiri dan sebenarnya tidak mudah untuk menjadi pemain bola sepak.
“Dalam program ini, peserta memiliki latar belakang, umur, kemahiran dan stamina yang berbeza. Semuanya tak perfect, namun kita berusaha melatih mereka sebaiknya.”
“Setiap pagi pemain akan minum susu PediaSure, ini memberikan mereka nutrisi yang lengkap dan seimbang serta dalam masa yang sama membekalkan tenaga supaya peserta dapat bermain pada prestasi terbaik disamping menjaga pertumbuhan tubuh badan mereka. Kami, selaku jurulatih berharap pemain kekal berdisiplin dan menjaga kesihatan diri mereka kerana perjalanan mereka masih jauh”.
PediaSure komited untuk membantu tumbesaran tubuh kanak-kanak dengan bantuan sains makanan!

PediaSure mengandungi 38 nutrien penting seperti Arginina dan Vitamin K2 semula jadi serta bebas gula tambahan seperti sukrosa¹. PediaSure sentiasa komited untuk mengatasi masalah kebantutan tumbesaran tubuh kanak-kanak.
PediaSure adalah suplemen kanak-kanak yang lengkap dan seimbang dan terbukti secara saintifik untuk tumbesaran 50% lebih cepat².
Lagipun, menurut laporan National Health and Morbidity Survey 2019³, 1 daripada 5 kanak-kanak di Malaysia yang berusia 5 tahun ke bawah mengalami masalah bantut dan ketinggian remaja Malaysia kurang 6cm berbanding remaja diseluruh dunia.
Jadi, pengambilan nutrisi yang lengkap dan seimbang pada usia muda penting bagi membantu mencegah masalah bantut terus berlaku.
PediaSure 10+ dirumus khas untuk remaja 10-15 tahun

PediaSure 10+ adalah nutrisi lengkap dan seimbang pertama yang dirumus khas untuk remaja 10-15 tahun. Ianya mengandungi ‘triple growth sytem untuk meningkatkan ketinggian, tenaga & menyokong fungsi imun untuk remaja 10-15 tahun untuk mengejar peluang pertumbuhan terakhir4.
Justeru itu, pastikan anda tonton episod terakhir program PediaSure Grow to Great™ pada hari Sabtu ini, 1 Oktober, jam 7 malam di TV3. Saksikan sendiri perkembangan 15 pemain muda bola sepak  bersama-sama PediaSure 10+.
Layari https://pediasuregrowtogreat.com.my untuk maklumat lanjut berkaitan program ini.

Rujukan:

 Alarcon PA, et al. Clin Pediatr (Philia). 2003;42(3):2019-17. 50% based on calculated value.
Van Vught AJ et al. Br J Nutr (2013), 109, 1031-1039. Dietary arginine and linear growth: the Copenhagen school child intervention study
 National Health and Morbidity Survey, 2019.
Van Summeren MJ et al. Br J Nutr (2008), 100, 852-858. Vitamin K status is associated with childhood bone mineral content.